Šta Bajdenova administracija očekuje od NATO-a? • Novi treći put\n„Amerika želi da oživi svoj odnos sa Alijansom!“\nOvom rečenicom novi američki sekretar odbrane, Lojd Ostin, započeo je svoje izlaganje na poslednjem sastanku ministra odbrane NATO članica. Poruka je bila jasna. Sa jedne strane, evropski saveznici mogli su da odahnu i da budu sigurni da neće imati posla sa malicioznim predsednikom u Vašingtonu. Sa druge strane, Kina i Rusija su dobile poruku da će SAD pokušati da više utiču na svoje evropske partnere.\nSlične poruke ka spolja slao je i novi američki predsednik Džo Bajden, kao i državni sekretar Entoni Blinken. Nakon četiri godine mandata Donalda Trampa, atlansko savezništvo primilo je više udaraca, te je francuski predsednik Makron u jednoj izjavi čak NATO proglasio „mrtvim savezom“. Prethodni američki predsednik intenzivno je vršio pritisak na Evropljane da troše značajno više na odbranu, a paralelno delovao unilateralno i bez konsultacije sa saveznicima.\nIako Trampov pristup odlazi u istoriju, te se može očekivati dobronamerniji pristup Bajdena, postavlja se pitanje šta su očekivanja sa obe strane. Problemi u transatlanskim odnosima koje je prethodni predsednik naglašavao i koristio u populističke svrhe, su strukturni i neće nestati preko noći. Lojd Ostin i Entoni Blinken imaće ozbiljan zadatak da redizajniraju NATO u odnosu na nove svetske okolnosti, jer ni Evropljani nisu sigurni u to šta zapravo žele.\nSa promenom u Beloj kući, SAD će se vratiti na svoja tradicionalna podešavanja u odnosu na Evropu. Ona podrazumevaju podršku evropskoj saradnji na svim poljima, koja naravno uključuje i bezbednosno polje. Džo Bajden će davati podršku evroatlanskim integracijama državama Zapadnog Balkana, kao i rešavanju preostalih sporova u ovom regionu. Sličnu podršku može očekivati i vlast u Ukrajini, kao i opozicija u Belorusiji. U ovim poljima interesi evropskog establišmenta i američke vlasti se neće puno razlikovati.\nMeđutim, po većim pitanjima, američka očekivanja neće u potpunosti biti kompatibilna sa evropskim. U odnosu na Rusiju i Kinu, Vašington će zahtevati veću lojalnost. Dok je Trampov unilateralni pristup i ignorisanje EU, ostavljalo manevarskog prostora za evropske države, Bajden će truditi da ga suzbije. Koliko se može videti po prvim izjavama, demokratska administracija očekivaće od NATO saveznica da se bolje koordinišu u odnosu na delovanje Rusije.\nBajden i obe partije u Kongresu pritiskaće Nemačku po pitanju energetike i Severnog toka 2. Saradnja koju imaju Berlin i Moskva po ovom pitanju, može drastično ograničiti manevarski prostor za budući pritisak Nemačke na dikatorski režim Vladimira Putina. Dok Nemačka vidi jasan ekonomski benefit i isključivanje nepouzadnog posrednika Ukrajine kroz Severni tok 2, američki spoljna politika i mahom teksaški proizvođači tečnog gasa, vide preveliki rizik.\nU ovom agresivnijem pristupu u odnosu na Rusiju, Bajden će imati podršku baltičkih članica NATO-a, Poljske i nominalno neutralnih Švedske i Finske. Dok obe države ostaju de jure vojno neutralne, u praksi je primetno da se kod obe javlja veća podrška atlanskoj saradnji. Helsinki je danas središte centra za suzbijanje hibridnih pretnji iz Moskve i u praksi sa NATO sarađuje poput svake članice. Švedski parlament izglasao je ukidanje zakonskih prepreka da ova država postane članica Atlanske alijanse, a javno mnjenje sve je bliže toj ideji.\nNa evropskom kontinentu, Džo Bajden imaće najteži zadatak sa nemačkim pragmatičnim establišmentom i jakim degolističkim strujama u Francuskoj, koje su izrazito antiamerički raspoložene. Međutim, uz sve prepreke, odnosi između Brisela i Vašingtona će gotovo izvesno zabeležiti značajno poboljšanje.\nAmerički nosač aviona USS Nimic\nSa evropske strane Atlantika, može se očekivati konfuzija i nejasna vizija budućnosti evropskih država. Gotovo svi evropski državnici se po pitanju NATO-a i saradnje sa SAD nalaze u istoj dilemi. Ta dilema se oslikava u tome da li će u praksi više biti Toni Bler ili neko poput Žaka Širaka i Gerharda Šredera.\nDok su danas namere i očekivanja Amerike prema NATO-u jasnija nego pre dve ili 10 godina, evropska deluju najkonfuzije od 1949.\nBlerovski pristup podrazumeva bezrezervnu podršku Americi u njenoj želji i akciji da održava liberalni svetski poredak. Logika ovog pristupa je da je Evropa veliki dobitnik postojanja takvog svetskog poretka i da ima zadatak da doprinese njegovom očuvanju. Ukoliko je liberalni svetski poredak Gotam Siti, a Amerika Betmen koji u Gotam Sitiju uvodi red, Evropa bi u ovoj viziji bila pomoćnik Robin. Ta uloga bi podrazumevala veće investicije u vojsku i potencijalne žrtve pripadnika vojske širom sveta.\nNa drugoj strani, pristup Širaka i Šredera predstavlja pragmatičan pristup, gde bi se Evropa opredeljivala od situacije do situacije. Dok su ova dva lidera podržavala američke intervencije na Balkanu, teatralno su odbili da učestvuju u intervenciji u Iraku 2003. Ovaj pristup takođe podrazumeva dobre odnose sa Rusijom zarad svog interesa, kao i umereniji odnos prema Kini. Međutim, rizik ovog pristupa je što u slučaju da liberalni svetski poredak propadne, evropske demokratije i duguročni interesi bi bili ugroženi na dugi rok.\nU takvoj dilemi, evropski državnici nailaze na probleme i sporo dolaze do jedinstva. Trampova administracija dala je argumentacije i prostora za drugi pristup, dok će Bajdenova administracija insisitrati na prvom. Sa jedne strane, Evropljani ne mogu brzo preuzeti trošak kolektivne odbrane na sebe, ali ni američke snage bez evropske vojne infrastrukture ne mogu biti tako globalno mobilne. Iz tog razloga, problemi u transatlanskoj saradnji koji postoje od kraja Hladnog rata neće prestati preko noći i predstavljaće izazov za novog predsednika i njegove saradnike.\nObe strane su međuzavisne kao posledica Hladnog rata, iako po drugim pitanjima imaju neslaganja.\nOptimizam za obe strane može se potražiti u želji Amerike da se pivot prebaci sa Atlantika na Pacifik. Rusija više nije pretnja kakva je bio SSSR. Dok se Moskva do 1989. branila u Pragu i Istočnoj Nemačkoj, danas se brani u Minsku i Istočnoj Ukrajini. Nominalni BDP Rusije manji je od kanadskog, te je veće investicije u vojsku od Rusije trenutno teško očekivati.\nBajdenova administracija očekivaće od NATO-a bolju političku saradnju i koordinaciju, ali će se težnje više prebaciti na obuzdavanje Kine. Iz tog razloga, Japan, Južna Koreja, Tajvan, Australija i Indija biće veći prioritet od neodlučnih evropskih saveznica. Apokalipitični scenariji o raspadu NATO-a se neće ostvariti, čak će vrlo izvesno NATO uskoro postaviti novi rekord u broju članica.\nGlavno pitanje i dileme u transatlanskoj saradnji ipak će ostati u evropskom dvorištu. Dok su danas namere i očekivanja Amerike prema NATO-u jasnija nego pre dve ili 10 godina, evropska deluju najkonfuzije od 1949. Dok evropski establišment ne pronađe jasan smer kretanja i ne odredi svoj ciljani položaj u novom svetskom odnosu snaga, biće predmet uticaja i pritisaka drugih sila. U narednom periodu američki će biti najjači, te je predvidivo u kom smeru će se evropska spoljna politika kretati.\nTekst je originalno objavljen na sajtu Saveta za strateške politike (CFSP) 24.02.2021.\nTagovi: Amerika, Džo Bajden, kina, nato, nemačka


Gej strejt alijansa | GSA | Kako sam napravila Prajd 2010.\n“Znate, ne bih da vas uvredim, ali… jel imate vi nekog muškarca da se bavi bezbednošću? Ne znam koliko je to baš za žene…”\nOvo su bile reči jednog policijskog starešine upućene na moj račun na jednom od prvih sastanka sa policijom koje smo imali u vezi Parade ponosa 2010, negde u julu te godine. Tada su to još uvek bili pretpripremni sastanci na kojima smo više razgovarali o mogućnostima i odmeravali odlučnost jedni drugima. U organizacionom odboru parade, pored pregovora sa institucijama i političarima, bila sam zadužena i za bezbednosnu strategiju. Naravno, ne za onu strategiju koja se tiče stručnog rada policije i drugih bezbednosnih službi na zaštiti parade, već za ono što je deo posla organizacionog odbora. A za bezbednost je sve bilo važno, i gde se parada održava i koliko će ljudi doći i gde se ulazi i koja je satnica…\nPrajd se u Srbiji može napraviti na dva (zakonita) načina. Ili ćete uz neki vid saradnje sa državom kroz proces organizovanja naterati njene institucija da podrže LGBT populaciju i zaštite učesnike/ce parade. Ili ćete prosto prijaviti i najaviti skup i bez ikakve pripreme se pojaviti u zakazano vreme i mesto, pa šta bude. U homofobičnoj Srbiji, sa dobro organizovanim desničarskim ekstremističkim i huliganskim grupama, u kojoj je Prajd i politički, logistički i bezbednosno veoma zahtevan događaj, svakako je bolje po učesnike parade, ali i po celu LGBT populaciju, odlučiti se za ovaj prvi način. Toga su bili svesni organizacioni odbori i 2009. i 2010. i 2011. godine. Ne znam zašto se od toga odustalo 2012. ali znam da ove godine sigurno nije urađeno sve što je trebalo, ni od strane države, ni od strane organizacionog odbora. Imala bih još puno toga da kažem na tu temu, ali možda nekom drugom prilikom. Ovaj put samo o nekim delovima procesa organizovanja parade 2010. koji su bili važni za njeno održavanje.\nNakon neodržavanja parade 2009. LGBT populacija i ceo pokret prolazili su kroz težak period. Defetizam, razočarenje, strah, potpuno ignorisanje LGBT pitanja od strane medija i institucija, u najkraćem – tapkanje u mestu. Još uvek mislim da je dobro rešenje bilo da su organizatori 2009. prihvatili plato ispred SIVa (što im je takođe bilo ponuđeno, pored Ušća) kao lokaciju za skup u mestu pod uslovom da na skupu govore tadašnji predsednik ili premijer. Verovatno bi u tom slučaju i 2010. drugačije izgledala, Prajd 2011. bi se desio, a ove godine bi imali šetnju u centru bez prevelikih problema. Nisam bila u organizacionom odboru 2009. ali sam im veče pred zabranu parade, kada se okupio ceo LGBT pokret, predložila da o tome pregovaraju sa državom. Nisu prihvatili taj predlog i država je tada „kapitulirala“.\nPočetkom 2010. godine sedeli smo u GSA i smišljali šta i kako dalje. Nije bilo potrebno mnogo mudrosti da zaključimo da nam treba uspešna priča kako bi se anulirale pomenute negativne posledice iz 2009. i otvorio prostor za buduće aktivnosti. Razgovarali smo i o tome da bi možda trebalo ponovo pokušati sa paradom. Bila sam skeptična što se parade tiče jer jedino na šta smo u tom trenutku zaista mogli da računamo bila je međunarodna podrška. A ona, iako je jako važna, ne mora biti presudna da se parada održi, što se pokazalo i na primeru 2011. i 2012. Dogovorili smo se da ne srljamo sa paradom, da ona ne sme biti sama po sebi cilj već sredstvo. Takođe, dogovorili smo se i da je ne najavljujemo dok ne procenimo da su veće šanse da se ona desi nego obrnuto. U međuvremenu bilo je potrebno da pokažemo maksimalnu ozbiljnost, da bi nas ozbiljno i shvatili.\nKao najčešći razlog neodržavanja parade 2009. navođen je nedostatak političke volje. Za nešto što u političkoj teoriji još uvek nema preciznu i usaglašenu definiciju, politička volja u Srbiji je prilično rabljen pojam. Uvek mi je bilo teško da objasnim ljudima iz inostranstva taj paradoks da je ona osim za donošenje zakona (što razumeju), kod nas potrebna i za njihovu primenu (što nikako ne razumeju). A da bi se za nešto kreirala politička volja potrebno je krenuti od onih koji zaista imaju najveću političku moć. U Srbiji to nisu institucije, već političke partije. Naravno, nisam srećna zbog svega ovoga, kao ni većina građana, ali ne mislim ni da će čekanje da se to promeni i lamentiranje nad „zlom sudbinom“ življenja na Balkanu išta rešiti. „Uradi šta možeš, sa onim što imaš, tu gde jesi“ govorio je T. Ruzvelt.\nPočetkom marta 2010. predložila sam kolegama u GSA da pokrenemo javni dijalog sa svim parlamentarnim političkim partijama na dve teme: strateški pristup smanjenju nasilja i diskriminacije nad LGBT osobama i mogućnost održavanja Parade ponosa. To nije kod svih odmah naišlo na odobravanje jer se postavilo pitanje ideologija, da li su LGBT prava isključivo pitanje levice, da li se treba ograničiti samo na podršku određenih stranaka, itd. Nakon puno polemika na tu temu zaključili smo da nam je ipak potrebna što šira politička podrška. Očekivala sam da ćemo najpre da se sastanemo sa onima koji su i do tada podržavali LGBT prava, LDP, LSV, SDU… a da će sa ostalima to ići nešto teže. Kada mi je kolega rekao da su zvali iz SRSa i da su predložili termin za sastanak, malo je reći da sam bila zaprepašćena! Prvi sastanak, pa još sa SRS, pa još sa Vjericom Radetom… zaista sam mislila da se neko šali sa mnom. Nakon tog sastanka, koji je bio korektan i na kome oni, istina, nisu podržali paradu ali su prvi put javno osudili nasilje i diskriminaciju nad LGBT osobama, krenule su i kritike na račun GSA, uglavnom iz nevladinog sektora. Nismo reagovali jer znali smo da nakon radikala sa nama moraju da se sastanu i naprednjaci, koji uz to moraju da imaju i ’napredniji’ stav od radikala. A kada se vidimo sa naprednjacima, demokrate više neće moći da ignorišu i moraće da zauzmu afirmativnu poziciju…\nOd marta do maja sastali smo se skoro sa svim relevantnim parlamentarnim strankama. Po prvi put su partije javno osudile nasilje i diskriminaciju LGBT osoba, a većina njih je podržala održavanje Parade ponosa. Otpočeli smo i set sastanaka sa institucijama koje su se takođe pozitivno odredile prema paradi i pozvale građane na poštovanje ljudskih i LGBT prava. Nakon mnogobrojnih pokušaja od strane LGBT organizacija, tadašnji predsednik Srbije Boris Tadić je krajem juna primio delegaciju LGBT aktivista i podržao paradu. Kada sam na zajedničkom sastanku sa skupštinskim Odborom za bezbednost početkom jula 2010. govorila o tome šta je do tada urađeno oko podrške paradi, shvatila sam da smo uspeli da postignemo širok politički konsenzus i da stvari sada moraju ići lakše. Tehnička priprema parade je mogla da počne. Kontaktirali smo policiju i tražili da se sastanemo sa njima.\nU međuvremenu, analizirajući iskustvo organizatora 2009. godine, primetili smo da su oni sve vreme bili upućeni samo na policiju. Važno nam je bilo da ovaj put proširimo taj krug i zadržimo političku podršku koju smo do tada obezbedili. Tokom dijaloga sa institucijama pokušavala sam da ih ubedim i da formiramo neko formalno ili neformalno koordinaciono telo u kome će pored organizatora i policije učestvovati i druge institucije važne za ceo proces. Sećam se da mi je Slobodan Homen, tada državni sekretar u Ministarstvu pravde, odgovorio da je to dobra ideja „naravno, ukoliko uopšte uspete da nas okupite“. Nismo se obeshrabrili a formiranje tog tela smo započeli upravo od predstavnika ministarstva pravde i policije, a zatim pozvali i tadašnjeg ministra za ljudska i manjinska prava, tužilaštvo, kancelariju Zaštitnika građana, Odbor za bezbednost… svi su na kraju pristali. Negde sredinom avgusta iz kabineta gradonačelnika Beograda su me obavestili da će i Grad dati svoje predstavnike.\nIako parada nije događaj koji podržava većina LGBT osoba u Srbiji, važna nam je bila i što šira podrška zajednice i LGBT pokreta. Tokom maja i juna paralelno sa drugim aktivnostima organizovali smo i nekoliko sastanaka sa svim LGBT organizacijama, razgovarali o planovima za paradu i pozvali ih da se pridruže. Pored Kvirija centra sa kojim smo ranije postigli sporazum o saradnji, organizovanju parade se pridružila i Grupa za podršku gej muškarcima iz Novog Sada, dok su druge organizacije paradu većinom podržale, ali nisu želele da učestvuju u njenoj organizaciji. Tokom priprema parade razgovarali smo i sa vlasnicima i menadžerima gej klubova i kafića, tražili policijski nadzor i za njih i za sve viđenije LGBT aktiviste, takođe nekoliko dana pred paradu pozvali smo ponovo sve LGBT organizacije na brifing o bezbednosti i drugim stvarima koje su bile važne za održavanje ovog događaja, organizovali njihov dolazak na paradu… Prava je ironija da smo pored svega toga na kraju zaboravili na nas same. Lazar, Boban, Adam i ja smo tog jutra 10. oktobra do Manježa otišli sami, pešice od kancelarije GSA, uredno prolazeći sve provere i kordone.\nKad sam već kod Manježa, mislim da treba reći i kako je odabrana lokacija za paradu. Još negde u martu 2010. zaključili smo da će nam, bez obzira gde se parada održava i ako se bude održala, zbog bezbednosti biti potreban veći zatvoren prostor u koji bi uveli ljude nakon šetnje. Razmatrali smo Dom omladine, SKC, neka pozorišta… Posle jednog od prvih sastanaka koje smo imali u okviru dijaloga sa političarima, neko od njih nam je rekao da bi umesto šetnje možda bolje bilo napraviti veliku žurku, „zašto ne i ispred Vlade Srbije“. Sedeli smo u kancelariji GSA i nervirali se zbog tog „saveta“ kada je neko pomenuo da je u blizini zgrade Vlade park Manjež koji je nekada bio gej kruzing mesto. Ulogovali smo se na Google maps istog trenutka, Manjež, zgrada Vlade, mnoge druge institucije, malo stambenih zgrada, a tu je i SKC… Maršruta je bila određena. Kasnije u pregovorima sa policijom, pored te predložili smo još dve lokacije sa podvarijantama, ali verovali smo da će se ova ipak pokazati kao najbolja.\nKao što sam već pomenula, prve sastanke sa policijom smo imali u julu, uglavnom 3-4 predstavnika policije i isto toliko nas. Od tih prvih sastanaka, na kojima je mnogo toga što smo predlagali dovođeno u pitanje, ne odustajući i ne gubeći inicijativu stigli smo do kraja avgusta. Koordinaciono telo je bilo formirano ali smo zbog potreba i dinamike organizovanja parade ujedno imali i posebne sastanke samo sa policijom. Ti sastanci su se održavali uvek u jednoj kancelariji u MUPu, sve do tada. Kada smo Lazar, Boban i ja stigli u MUP na portirnici su nas obavestili da je mesto sastanka promenjeno i da će nas jedan od policajaca sprovesti do sale gde se održava. Postoji ta neka priča da je organizatorima parade 2009. policija puštala film probijanja kordona na Merdarama kako bi ih nagovorila da odustanu. Setila sam se toga kada smo krenuli ka novom mestu za sastanke i prokomentarisala „Idemo da i nama puste film“. Sećam se i da se policajac koji je bio sa nama na to iskreno nasmejao. Međutim, umesto filma u sali nas je dočekao načelnik uprave policije i još 10-12 ljudi. Kada su se predstavili shvatila sam da su sa druge strane stola visoke starešine skoro svih sektora policije. Pomislila sam da će parada ipak da se desi. Od tada smo se u tom sastavu, pregovarajući, dogovarajući se i planirajući, sastajali sve do održavanja parade. Koordinaciono telo je takođe držalo redovne sastanke i bilo je velika potpora celom procesu.\nDatum i lokaciju parade smo najavili 7. septembra 2010. na Kalemegdanu u blizini statue Pobednika, simbola Beograda, ali i parade 2010. Kreativni tim se potrudio da vizuelni identiet i sama promotivna kampanja Prajda budu vrhunski sa minimalnim sredstvima. Osmomesečni proces organizovanja parade koji je uključio tri različite javne kampanje, Pride week, promociju parade po drugim gradovima, puno energije i puno sjajnih ljudi, završio se održavanjem prve uspešne Parade ponosa u Beogradu 10. 10. 2010. Na žalost, uz veliko nasilje. Ali i uz dobru organizaciju i pozitivnu energiju na samoj paradi i rešenost države i policije da zaštiti njene učesnike. Za sve nas bila je zaista velika stvar biti deo tog procesa i pored raznih opstrukcija koje su ga pratile, posebno u nedelji pred Prajd. Ali, Palma ipak nije uspeo da ubedi direktora SKCa da nam otkaže prostor iako mu je puno toga obećao, za binu koja nam je otkazana par dana pred događaj smo našli adekvatnu zamenu, a Boban i Goran su, sva je prilika, odložili tajno pripremano preuzimanje Prajda za period neposredno nakon njegovog održavanja…\nPolicijskom starešini koga sam spomenula na početku tada nisam ništa odgovorila, iako sam netolerantna i na najmanji znak mizoginije. Na dan parade ’formacijski’ nam je zapalo da baš on i ja budemo u kontaktu sve vreme i da od našeg dogovora i komunikacije zavisi puno toga. Iskreno, uradio je ogroman i odličan posao tada na terenu, kao i cela policija. Verujem da bi on to isto rekao za mene i za organizacioni odbor. Nakon svega što smo prošli i tog dana i tokom pripreme parade, među nama sada postoji veliko međusobno poštovanje. A pitanje sa početka ove kolumne od tada se nikada više nije postavljalo.\nAutorka: Mirjana Bogdanović\nAutorka je kreirala strategiju i vodila ceo proces organizovanja Parade ponosa 2010.\nCeo broj Optimista možete pročitati ovde.


- Verujem da ono što misle Crkva i narod misli i naš predsednik, rekao je patrijarh srpski Irinej, na pitanje šta misli o unutrašnjem dijalogu o rešenju kosovskog pitanja.\nNa intervju srpskog patrijarha reagovala je potpredsednica vlade Zorana Mihajlović saopštenjem u kome kaže da "očekuje da i SPC bude partner tokom dijaloga o Kosovu, da ne vrše pritisak pre početka razgovora o Kosovu na predsednika Srbije Aleksandra Vučića".\nU intervjuu za "Novosti", patrijarh kaže i da se uzdamo u Rusiju da će nam pomoći da sačuvamo ono što je uvek naše bilo.\n"Naša tragedija i naš problem jeste to što se narod nije vratio. Prvo rešenje i najveći zadatak jeste vratiti što veći broj ljudi prognanih s Kosova i Metohije", rekao je patrijarh Irinej.\n"I danas patimo i stradamo, ali je naša velika nada u ime Božje da nas neće ostaviti pod uslovom da mi ne ostavimo Gospoda", poručuje patrijarh.\n"Neće Gospod ostaviti tu najveću svetinju, zalivenu svu krvlju svetomučenika u tolikim svetima i svetinjama. Neće Gospod dozvoliti da padnu u ruke nekrsta, koji sve čini da ruši i pali, i ne zna šta je istorija i duhovno nasleđe. Takvom narodu takva blaga ne mogu biti data na čuvanje", kaže srpski patrijarh.\nDanas se oglasila i potpredsednica vlade, ministarka građevinarstva, saobraćaja i infrastrukture Zorana Mihajlović, saopštenjem, u kome kaže:\n"Nova faza dijaloga o Kosovu tokom koje će predsednik Srbije Aleksandar Vučić razgovarati sa svim najznačajnijim institucijama i pojedincima očekujem da će doneti jednu novu politiku .\nU tim razgovorima očekujem da će Srpska pravoslavna crkva kao vekovni čuvar našeg naroda i kulture na Kosovu biti dobar partner i da će svojim uticajem istinski pomoći u uspostavljanju nove vrste dijaloga između Srba i Albanaca. Očekujem i da ne vrše pritisak pre početka razgovora o Kosovu na predsednika Srbije Aleksandra Vučića.\nSve dosadašnje politike dovele su to toga da je Kosovo sve dalje od Srbije. Zato nam je potrebna nova, mudra i racionalna politika koju će sprovoditi predsednik Srbije Aleksandar Vučić i Vlada Srbije.\nSrbiji je potrebna nova politika koja za cilj ima bolji život naših sunarodnika na Kosovu, politiku zaštite naše kulturne i verske baštine, očuvanje ekonomskih interesa i pomirenja sa albanskim narodom".


Srbija 2025 - Blic Online\nĐukić Dejanović o programu Srbija 2025: Cilj je da mladi ostanu u Srbiji, 500 miliona usmeravamo na izgradnju stanova\nProgramom "Srbija 2025" prvi put u istoriji za pomoć mladima biće dodeljeno 700 miliona evra, a ministarka Slavica Đukić Dejanović rekla je za RTS da će 500 miliona biti usmereno na izgradnju stanova u narednih četiri-pet godina, jer svega 28 odsto mladih parova ima rešeno stambeno pitanje.\nPokrajinska vlada: Investicioni plan Srbija 2025 velika šansa i za Vojvodinu\nPokrajinska vlada Vojvodine smatra da je Investicioni plan Srbija 2025 izuzetna šansa za razvoj infrastrukture, privrede i ekonomije cele Srbije.\n"ODMAGALI SU NARODU" Vučić o tuči u Skupštini Srbije: "Uradiće sve da poboljšaju popularnost režima Mila Đukanovića"\nU Republici Srpskoj ovih dana došlo je do međustranačkog sukoba zbog NATO zastavica, u Crnoj Gori su ozbiljni razlozi za političko trvenje jer je reč o velikoj i važnoj temi za naš narod, a u Skupštini Srbije ste imali incident od strane nekoga ko kao bojkotuje rad, a svaki dan jede ćevapčiće, kaže predsednik Srbije Aleksandar Vučić.\nVučić i Brnabić sutra predstavljaju program "Srbija 2025"\nPredsednik Srbije Aleksandar Vučić i premijerka Ana Brnabić predstaviće sutra program "Srbija 2025", koji sadrži plan investicionih projekata za dalji razvoj zemlje u narednih pet godina.\nInvesticioni plan "Srbija 2025" hoćemo da završimo u narednih pet godina, izjavio je ministar finansija Siniša Mali. On dodaje da želi da to bude istorijsko delo koje će ostati iza svih nas i da je to vizija i ideja predsednika Aleksandra Vučića.\nVučić: Program Srbija 2025 ambiciozan, ali realan\nProgram "Srbija 2025", koji će biti predstavljen 28. decembra, je realan, racionalan i veoma ambiciozan plan investicionih projekata za Srbiju, izjavio je danas predsednik Aleksandar Vučić.


Zvezdina poruka Partizanu: ''Bilo bi vam pametnije da ćutite!'' - Sportske.net\nZvezdina poruka Partizanu: ''Bilo bi vam pametnije da ćutite!''\nPosle verbalnog rata na relaciji Vujošević-Čović, danas se nastavilo i ''ratom saopštenjima'' između Partizana i Crvene zvezde Telekom, a posle izrečenih kazni od strane direktora Superlige zbog incidenata u Železniku u subotu uveče.\nPodsetimo, i Zvezdi i Partizanu su izrečene značajne novčane kazne, a crveno-beli će uz to morati da odigraju i jednu utakmicu bez prisustva publike.\nNedugo posle objavljivanja ove odluke, oglasili su se iz Partizana, poručivši između ostalog da bi novčana sredstva od kazni trebalo uplatiti u humanitarne svrhe, ali su ujedno i odbacili odgovornost za ono što se dešavalo u Železniku.\nPrema očekivanju, vrlo brzo je stigao i odgovor iz Zvezde, koji prenosimo u celini.\n''Iako KK Crvena zvezda Telekom nije želeo da na bilo koji način komentariše kazne direktora KLS Dragana Gogića i dodatno podiže tenzije, nakon sramnog saopštenja KK Partizan NIS moramo da reagujemo kako mnoge stvari ne bi ostale nedorečene.\nCrvena zvezda Telekom je bila primorana da kao domaćin meč visokog rizika sa Partizanom odigra u dvorani u Železniku. Predstavnici Partizana sada kritikuju organizaciju meča, tvrde da zbog kapaciteta hale u toj dvorani nije bezbedno igrati derbi, a nijednim svojim gestom nisu želeli da utiču i olakšaju organizaciju utakmice visokog rizika i time je učine bezbednijom.\nIako su predsatvnici Crvene zvezde Telekom na sastanku za bezbednost tražili da se utakmica igra bez gostujućih navijača, kako bi se predupredile nemile scene i eventualni incidenti, predstavnici Partizana su to izričito odbijali zahtevajući da njihovi navijači moraju da budu u dvorani.\nTime su jasno pokazali koliko su bili spremni na kooperativnost, koliko su bili nedorasli situaciji, a sada još sebi daju za pravo da kritikuju druge. Krajnje licemerno.\nSvima treba da bude jasno da su KK Crvena zvezda Telekom i bezbednosne službe učinile maksimum da utakmica protekne u najboljem redu, a da su incidente izazvali i započeli navijači Partizana ubacivanjem topovskih udara na teren.\nPravo pitanje je kako su pirotehnička sredstva uopšte uneli u dvoranu i zašto su na poluvremenu predstavnici policije pretresali torbe sa medicinskom opremom KK Partizan NIS.\nŠta im je u tome bilo sumnjivo?\nPo sistemu napad je najbolja odbrana po ko zna koji put KK Partizan NIS u svom saopštenju pokušava sebe da predstavi kao žrtveno jagnje kritikujući kazne, ne pomišljajući da bi bilo pametnije da ćute.\nJer, da je bilo striktne primene Propozicija takmičenja glavni sudija je bio dužan da preko zvaničnog spikera opomene navijače da ne ubacuju topovske udare na teren, a potom i isprazni taj deo tribina gde su bili smešteni navijači Partizana. Međutim, to se nije dogodilo.\nDo njega kao da nisu dopirale detonacije tih topovskih udara koji su ozbiljno ugrozili bezbednost novinara koji su već na početku meča bili primorani da se premeste na bezbednije pozicije.\nDo glavnog sudije očigledno nisu dospele ni najgore psovke koje mu je uputio Duško Vujošević, pošto je prvu tehničku grešku dosudio klupi, a ne treneru Partizana koji ga je gnusno, u svom maniru, najstrašnije vređao.\nI posle svega toga KK Partizan NIS ima obraza da se žali.\nOčigledno je da i dalje postoji strah od bahatog ponašanja i terora koji je nad sudijama godinama sprovodio Vujošević, pa arbitri i dalje idu linijom manjeg otpora.\nTakođe, u svom obraćanju javnosti KK Partizan NIS je ponovo želeo svima da stavi do znanja da on više ne kontroliše direktora lige kao što je to bio slučaj godinama unazad kada su tu funkciju obavljali njegovi osvedočeni poslušnici poput Predraga Bojića, Tihomira Bubala i Slobodana Jelića.\nSadašnjeg direktora lige izabrala je ogromna većina klubova, a Partizanu je po volji samo onaj koji je u službi njegove koristi'', kaže se u saopštenju Crvene zvezde Telekom.


Vesti online / Vesti / Ex YU / NATO: Na Balkanu mogući ratni sukobi zbog terorizma i ruskog uticaja\nNATO: Na Balkanu mogući ratni sukobi zbog terorizma i ruskog uticaja\nPredsedavajući Vojnog odbora NATO general Petr Pavel izjavio je da je Balkan još uvek potencijalni izvor ratnih sukoba i poručio da Severnoatlanski savez mora da poseduje sposobnost odvraćanja protivnika i odbrane svojih članica, kao i veću ulogu u borbi protiv terorizma.\nGde NATO izigraba mirotvorca, to je potencijalno žarište\n- NATO savez mora da poseduje sposobnost, snage i resurse za odvraćanje protivnika i odbranu svoje članice od bilo kakve pretnje - rekao je subotu uveče u Splitu general Pavel na konferenciji za novinare nakon celodnevne konferencije Vojnog odbora NATO.\nPavel je upozorio na opasnosti na Balkanu ocenivši da je situacija u tom delu Evrope "daleko od stabilne" ustvrdivši da "Balkanu preti islamski terorizam, ali i ruski uticaj".\n* "Hrvatska i BiH su sestrinske zemlje"\n- Bosna i Hercegovina mogla bi postati utočište za terorizam - kazao je general Pavel koji je, na pitanje kako procenjuje razvoj izbegličke krize ove jeseni, istakao da ne očekuje velike talase izbeglica kao što se to dogodilo prošle godine.\nNedelja 18.09.2016. 16:34\nOnaj ko je lud neka ostane i pametan - sukobi ce sigurno izbiti - ali ne zbog "terorizma" ili uticaja Rusije na Balkanu vec zbog americkog (citaj NATO) scenarija na Balkanu (uz pomoc srpske izd ajnicke vodece "klase" u Vladi Srbije).


Telekom predstavio Brand Puls – jedinstveni alat za efikasnije poslovno odlučivanje – Bankar.me\nOctober 2, 2018 CRNA GORA, PROMO, SVE VIJESTI, TEHNO Leave a comment\nBrand Puls, novi jedinstveni servis namijenjen podršci u odlučivanju poslovnim korisnicima u oblasti marketinga, trgovine, proizvodnje, medija i finansija predstavljen je sinoć na Infofestu. Riječ je o inovativnom rješenju Crnogorskog Telekoma i Ipsosa koji poslovnim korisnicima pruža obilje informacija i opštih indikatora vezanih za potrošnju, kupovne navike i stil života potrošača u Crnoj Gori. Uz njegovu pomoć je moguće kvaliteno sagledavanje karakteristika ponašanja potrošača u cjelini ili u određenoj robnoj grupi, što je uslov kvalitetnog marketinškog i komunikacijskog planiranja.\nBrand Puls je rezultat obimnog istraživanja nad 1.500 domaćinstava u Crnoj Gori i pokriva preko 70 kategorija robe široke potrošnje u oblasti ishrane, higijene, medikamenata, kućne tehnike i mnogih drugih.\n“Brand Puls predstavlja najpovoljnije rješenje za sve kompanije kojima su neophodni objektivni podaci kao podloga za donošenje tržišnih odluka. Prvi put na crnogorskom tržištu imamo moćan marketinški alat pomoću koga će mnoge kompanije unaprijediti poslovanje. Uz pomoć Brand Pulsa, korisnici mogu otkriti do sada nepoznate zakonitosti u ponašanju potrošača ili nove trižišne niše, što sve može poboljšati poslovanje klijenata i dovesti do boljeg prodajnog i finansijskog rezultata”, izjavio je Marjan Popović, menadžer za razvoj proizvoda u Telekomu.\nKorišćenjem Brand pulsa se može dobiti objektivna slika o „zdravlju“ velikog broja brendova, odnosno koliko je brend prepoznatljiv, koliko potrošača uzima u razmatranje određeni brend ili proizvod, koliko se on koristi, kao i koje su kritične tačke, kako bi se ostvarila veća upotreba brenda, kao i lojalnost. Posebna karakteristika Brand Pulsa je regionalni pristup, koji je značajan za sve kompanije koje svoje poslovanje vezuju za region, bilo kroz sopstvene brendove ili brendove koje zastupaju u Crnoj Gori.\n“Brand Puls takvim kompanijama i marketinškim stručnjacima omogućava da preko istih marketiških indikatora i metrike prati sopstveni brend u različitim tržišnim kontekstima i donose odgovarajuće odluke upravo iz šire, regonalne perspektive, uvažavajući specifičnosti svakog pojedinačnog tržišta u regionu”, saopšteno je iz kompanije.\nIskustva iz regiona prisutnima je prenio Predrag Kurčubić, direktor Ipsosa Srbije i posebno istakao značaj posjedovanja podataka prilikom donošenja odluka. Vladimir Raičević, direktor Ipsosa Crna Gora je najavio buduće zajedničke projekte Ipsosa i Telekoma koji će se kao i do sada oslanjati na digitalne platforme, a sve u cilju boljeg poslovanja klijenata.\nViše informacija o servisu Brand Puls dostupno je na www.telekom.me\nPOJMOVIcijene Telekoma Crnogorski Telekom INFOFEST infofest telekom\nPrevious SUV koji diktira trendove – Mercedes GLE (foto)\nSljedeći Montenegro Airlines u septembru prevezao 72 hiljade putnika


Liga šampiona: Napoli - Real Madrid UŽIVO PRENOS [ArenaSport 07.03.2017 20:45] - Uživo prenos | Fudbal, Košarka, Tenis, UFC, Formula 1, Motogp...\nHome / Fudbal uzivo prenos / Liga sampiona uzivo / Napoli / Real Madrid / Liga šampiona: Napoli - Real Madrid UŽIVO PRENOS [ArenaSport 07.03.2017 20:45]\nLiga šampiona: Napoli - Real Madrid UŽIVO PRENOS [ArenaSport 07.03.2017 20:45]\nUzivoPrenos 5.3.17 Fudbal uzivo prenos, Liga sampiona uzivo, Napoli, Real Madrid\nPočinjemo sa uživo prenosima osmine finala Lige šampiona u sezoni 2016/2017. U utorak 07. marta od 20:45 na našem sajtu možete pratiti uživo prenos utakmice Napoli - Real Madrid.\nReal Madrid - Napoli uživo gledanje preko interneta\nPrva utakmica 1/8 finala Lige šampiona biće odigrana u sredu 15.02.2017 od 20:45, sa uživo prenosom na našem sajtu.\nReal Madrid nastavlja svoj put ka odbrani titule u Ligi šampiona, a prva prepreka u nokaut fazi je Napoli.\nNapoli tek drugi put igra osminu finala LŠ, dok Real Madrid nije izgubio u osmini finala u poslednjih 17 uzastopnih pokušaja.\nNapoli - Real Madrid uživo gledanje preko interneta 07.03.2017\nReal je u prvom meču pobedio sa 3:1, što će verovatno biti dovoljno za prolaz u narednu fazu takmičenja.\nNapoli - Real Madrid uživo gledanje\nRevanš utakmica biće odigrana u utorak 7. marta, a uživo prenos ovog meča možete pratiti u istom terminu na istom mestu, zato sačuvajte ovu stranicu.\nGledajte online uživo prenos fudbalske utakmice Real Madrid - Napoli, za sve vas koji želite da pratite online prenose Lige šampiona, obezbedili smo najbolje linkove za livestream ove utakmice.


Zabuna sa saopštenjem\nViše medija prenelo je saopštenje organizacije sa nazivom sličnom našem (u doba prethodnog zakona bilo je moguće registrovati organizacije sa sličnim nazivima), ilustrujući je našim logom ili korsteći samo odrednicu "Transparentnost", što je izazvalo zabunu. Reč je o saopštenju organizacije "Savet za monitoring, ljudska prava i borbu protiv korupcije - Transparentnost" koju vodi Mario Spasić iz Trstenika i koja sa nama nema nikakave veze.\nS obzirom da smo u nekoliko poruka na FB i na Tviteru bez krivnje ili zasluge kritikovani ili hvaljeni zbog tog saopštenja, u kome se poziva da se naplati porez od estrade umesto da se smanjuju penzije, osećamo obavezu da se odredimo o toj ideji.\nOve dve stvari (primanja penzionera i prikupljanje poreza) nisu neposredno povezane. Svaki porez koji se ne plaća (bilo da je reč o estradi ili nečemu drugom) država treba da prikupi i pri tom treba da koristi unakrsne provere imovine i prihoda (o tome smo se mnogo puta oglašavali, a nešto od toga je zahvaljujući našim naporima ušlo i u novu antikorupcijsku strategiju, ali su sve u svemu rezultati još uvek slabi). Ako bi se prikupilo više poreza, bilo bi manje potrebe za uzimanjem kredita a to je rashod koji prioritetno treba smanjivati.


Ministarstvo komunikacija i prometa BiH na konferenciji "Austria Connect" Jugoistočna Evropa 2017 - Privredna štampa\nU organizaciji Privredne komore Austrije, “ADVANTAGE AUSTRIA” Srbije, Slovenije, Hrvatske, Bosne i Hercegovine, Albanije, Crne Gore, Makedonije i Kosova, 31. maja 2017. godine u Beogradu održana je druga regionalna konferencija “Austria Connect” Jugoistočna Evropa 2017.\nKonferencija se sastojala od izlaganja i diskusija s investitorima i stručnjacima iz regiona, s posebnim naglaskom na austrijske investitore i mogućnosti investicija u zemlje regiona.\nU ime Ministarstva komunikacija i prometa Bosne i Hercegovine, kao panelist, na Konferenciji je učestvovao sekretar Ministarstva Igor Pejić.\nPoseban naglasak panel-diskusije i izlaganja sekretara Pejića bio je na nedostatku infrastrukture kao kočnici ekonomskog razvoja, te na najvećim izazovima u razvoju prometne infrastrukture.\nAustrijskim i investitorima zemalja regiona su predstavljeni aktuelni te planirani infrastrukturni projekti i mogući načini njihove realizacije.\nNakon panel-diskusija održane su paralelne radionice zemalja i tom prilikom je zaključeno da postoji veliki interes investitora za Bosnu i Hercegovinu. Stoga će u sljedećem periodu aktivnosti Ministarstva komunikacija i prometa Bosne i Hercegovine o ovom pitanju biti intenzivirane, sve u okvirima nadležnosti.”\n"ADVANTAGE AUSTRIA"Ministarstvo prometa i komunikacija BiH\nU dogovoru sa Ambasadom Japana u BiH, Agencija za unapređenje stranih investicija u BiH – FIPA i Vanjskotrgovinska komora BiH…\nU sklopu finalizacije projekta „CE označavanje – pasoš za izvozno orijentirane kompanije u BiH“ pet bh. kompanija je steklo…\nPremijer Novalić primio zamjenika visokog predstavnika Hearnea\nPremijer Federacije Bosne i Hercegovine Fadil Novalić primio je danas u sjedištu Federalne vlade u Sarajevu prvog zamjenika visokog predstavnika…


Drugi info-dan o dualnom obrazovanju i drugi Memorandum o razumevanju – EP4A\nObjavljeno: 2. октобра, 2018.\nU okviru projekta EP4A: Evropsko partnerstvo za stručnu praksu u preduzećima, održan drugi Info dan o dualnom obrazovanju i potpisan Memorandum o razumevanju i uspostavljanju partnerstva.\nU organizaciji Privredne komore Srbije – Regionalna privredna komora Moravičkog i Raškog upravni okruga, 17. avgusta 2018.godine, održan je Info dan u okviru kojeg su predstavljene ključne aktivnosti projekata EP4A, promovisan Help-Desk-Line , kao i priručnik : Vodič za učenje kroz rad za poslodavce. Nakon Info dana, Regionalna privredna komora Kraljevo, Grad Kraljevo, pet srednje stručnih škola i predstavnici osam kompanija su otpisali memorandum o razumevanju i uspostavljanju partnerstva za učenje kroz rad u preduzećima.\nMemorandum o razumevanju i uspostavljanju partnerstva za učenje kroz rad u preduzećima predstavlja krunu projekta koju je Privredna komora Srbije – Regionalna privredna komora Moravičkog i Raškog upravnog okruga počela da sprovodi pre dve godine. “To je u stvari promocija i približavanje sistemu dualnog obrazovanja i na neki način potpisivanjem ovog memoranduma prisutni privrednici i škole, Školska uprava i Grad Kraljevo koji je stao iza ovoga, mi smo zaokružili ovu priču i ove godine smo nastavili pripremu za ulazak u dualno obrazovanje koje će u punom zakonskom okviru krenuti 2019/2020, školske godine”, rekao je Zvonko Tufegdžić, direktor RPK za Moravički i Raški upravni okrug.\nnačelnica Školske uprave Raškog upravnog okruga. Sastanku i potpisivanju memoranduma prisustvovali su i privrednici koji su već ušli u sistem dualnog obrazovanja u saradnji sa kraljevačkim srednjim stručnim školama ali i Turska


Sušica na velikoj proveri protiv Petrovčana (nedelja, 14.30 h) - KRAGUJEVAČKI SPORT\nSušica na velikoj proveri protiv Petrovčana (nedelja, 14.30 h)\nSrpskoligaši predstojećeg vikenda „odrađuju“ utakmice 11. kola. Fudbaleri Sušice dočekuju drugoplasiranu Slogu 33 iz Petrovca na Mlavi i imaju težak zadatak da se vrate na pobednički kolosek.\nFudbaleri Sušice igraće u nedelju pod velikim opterećenjem pred svojim navijačima\nOvaj susret dolazi u trenutku kada je kragujevački srpskoligaš prekinuo dva vezana poraza i osvojio bod na gostovanju Jošanici u Novom Pazaru (1:1). U nedelju Sušičani imaju priliku da prekinu serija loših rezultata na svom renoviranom stadionu, koga se ne bi postideli ni neki superligaši. Tim sa sučičkog brda je na četiri susreta kao domaćin, od mogućih 12 osvojio samo šest bodova, pa će svakako nastojati da u nastavku sezone popravi ovaj skroman učinak.\nSa ukupno 14 osvojenih bodova, ekipa trenera Miroslava Stakića trenutno se nalazi na 10. poziciji na tabeli, što je najnepovoljniji plasman u ovoj sezoni. Prema kvalitetu i iskustvu igrača koje ima Sušica zaslužuje bolje mesto, ali mora da pobeđuje i osvaja bodove pred svojim navijačima. To je imperativ sa kojim ulazi i u nedeljni duel sa Petrovčanima.\nSloga 33 predstavlja iznenađenje sa svojim plasmanom. Od početka sezone je dobro startovala i nalazi se u grupi ekipa koje konkurišu lideru na tabeli i bivšem supetligašu Borcu iz Čačka, koji je zbog finansijskih problema dospeo među srpskoligaše. Radi se o veoma dobroj ekipi u kojoj igra i Kragujevčanin Strahinja Urošević, bivši ofanzivac Radničkog i Šumadije 1903, na koga će paziti jedan od štopera Jovović, koji je ovog leta došao upravo iz srpskoligaša iz Petrovca na Mlavi.\nDuel sa Slogom 33 za Sušičane predstavlja veliki test, koji treba da pokaže da li oni izlaze iz rezultatske krize pred svojim navijačima. Zbog toga se u Sušici razmišlja samo pobedi i to će biti još jedno opterećenje, pored kvaliteta protivnika.\nSusret Sušica – Sloga 33 (PM) na stadionu u Sušici odigraće se u nedelju sa početkom u 14,30 časova.\nPrevious Grošničani gostuju na Bubnju (subota, 14.30 h)\nNext Lider sa Bubnja učvršćuje tron (FOTO)


Hotel Liene (Letonija Riga) - Booking.com\nHotel Liene, Riga (Letonija) - ponude\nRecenzije gostiju (297)\nOva oblast je odličan izbor za putnike koje zanimaju razgledanje, šetnje gradom i šetanje – Proveri lokaciju 75 Avotu iela, Riga, LV1009, Letonija – Ova oblast je odličan izbor za putnike koje zanimaju razgledanje, šetnje gradom i šetanje – Proveri lokaciju Dobra lokacija - prikaži mapu\nDobar 297 recenzija 7,0\nReasonable price considering the period (Christmas holidays)\nIt's a clean and quiet place close to the center of the city\nAvsoll, Sjedinjene Američke Države\nDestinacija Latgales priekšpilsēta je odličan izbor za putnike koje zanimaju razgledanje, šetnje gradom i šetanje.\nHotel Liene toplo dočekuje Booking.com goste od 11. avg 2009.\nU kom periodu želite da boravite u objektu Hotel Liene?\nUpravo rezervisano u gradu Riga: 18 hotela poput objekta "Hotel Liene" su upravo rezervisani\nOkolina objekta – Ova oblast je odličan izbor za putnike koje zanimaju razgledanje, šetnje gradom i šetanje – Proveri lokaciju Dobra lokacija - prikaži mapu Gostima se dopala šetnja u okolini!\nMatisa tirgus Pijaca\nIncukalns, Ramkalni Žičara\nBaldone, Riekstukalns Žičara\n4 razloga da izaberete objekat Hotel Liene\nSadržaji smeštajnog objekta: Hotel Liene\nJavni parking je moguć na licu mesta (nije neophodna rezervacija) i naplaćuje se 5 EUR po boravku.\nKorisne informacije Objekat Hotel Liene je otvoren za posebne zahteve - dodajte zahtev u sledećem koraku.\nMolimo vas da unapred obavestite smeštajni objekat Hotel Liene o očekivanom vremenu dolaska. Napomenu možete da napišete u polju za posebne zahteve prilikom rezervisanja. Osim toga, objekat možete direktno da kontaktirate pomoću kontakt podataka navedenih u potvrdi rezervacije.\n7,0 Dobar 297 recenzija\nPrikaži recenzije iz grupe: Recenzije svih gostiju Porodice (57) Parovi (106) Grupe prijatelja (65) Individualni putnici (69) Poslovni putnici (28) Prikaži recenzije iz grupe: Sve ocene gostiju Izvanredan: 9+ (51) Dobar: 7 – 9 (119) Ok: 5 – 7 (81) Loš: 3 – 5 (34) Veoma loš: 1 – 3 (12)\n191 osoba trenutno traži smeštaj u gradu Riga\nKako stići do objekta Hotel Liene od aerodroma Međunarodni aerodrom Riga\n» Hoteli u gradu Riga


IGRAJ ZA ENERGIJU: Svetski dan energetske efikasnosti u Leskovcu obeležen društvenom igrom uz učešće 24 škole - Dnevnik Juga\nPočetna / DRUŠTVO / IGRAJ ZA ENERGIJU: Svetski dan energetske efikasnosti u Leskovcu obeležen društvenom igrom uz učešće 24 škole\nIGRAJ ZA ENERGIJU: Svetski dan energetske efikasnosti u Leskovcu obeležen društvenom igrom uz učešće 24 škole\nU saradnji sa Ministarstvom rudarstva i energetike Grad Leskovac je juče i danas obeležio Svetski dan energetske efikasnosti.\nPovodom toga, juče, 4. marta, u Centru za stručno usavršavanje u obrazovanju organizovane su mnoge aktivnosti, među kojima je i takmičenje u društvenoj igri „Igraj za energiju“. Reč je o igrici koju je pokrenula nemačka organizacija za međunarodnu saradnju (GIZ), čiji je cilj da se deca na zabavan način edukuju o značaju uštede neobnovljivih izvora energije.\nNa takmičenju su učestvovale 24 škole, a za pobednike su bili obezbeđeni i pokloni, koji su danas uručeni u Skupštinskoj sali Grada Leskovca. Predstavnicima škola i učesnicima ovog takmičenja obratio se gradonačelnik Leskovca dr Goran Cvetanović istakavši: „Кao jedan od retkih gradova u Srbiji, Leskovac sledi uputstva Ministarstva rudarstva i energetike, a sve sa ciljem povećanja energetske efikasnosti u lokalnoj samoupravi.\nU vezi sa tim, imenovan je energetski menadžer, a u okviru Odeljenja za društvene delatnosti formirana je grupa poslova koja se bavi svim onim što je vezano za energetsku efikasnost. Oformljena je i Кomisija za kontrolu energenata u obrazovanju.“\nPublicerat av Dnevnik Juga Tisdag 5 mars 2019\nGradonačelnik je naglasio da građani energetsku efikasnost treba da sagledaju kao proces promena navika koje neće narušiti kvalitet života, ali će uticati na smanjenje troškova.\n„Još jednom želim da apelujem na sve da razumno koriste električnu energiju i time doprinesu kvalitetnijem načinu života, a ujedno i očuvanju životne sredine“, rekao je Cvetanović, koji je na kraju čestitao pobednicima i zahvalio svima koji su učestvovali u ovim aktivnostima .\nTagovidruštvena igra energetske efikasnosti igraj za energiju svetski dan\nPrethodni Telekom najavljuje investicije od 6 miliona evra u optičke kablove i brži internet u Leskovcu\nSledeći EKSKLUZIVNO: U Capitol parku u Leskovcu lokale će otvoriti Waikiki, Deichmann, Pertini …


Đukanović sa Osmanijevom: „Logično je da Kosovo postane dio evropskih integracija“ - PORTAL REVIJE FOKUS\n„Crna Gora je već članica NATO i znam da Kosovo teži ka tom ciljom, i jedni i drugi težimo ka EU“, naveo je Đukanović, koji boravi u dvodnevnoj posjeti Kosovu\nPredsjednik Crne Gore Milo Đukanović kazao je da su odnosi između Crne Gore i Kosova uzorni, kao i da su to odnosi otvorenosti i prijateljstva.\nIstakao je da su ti odnosi zasnovani na identičnim strateškim ciljevima Kosova i Crne Gore, a to je usvajanje evropskog sistema vrijednosti. Dodao je da sa velikom pažnjom prati političku situaciju na Kosovu.\n„Crna Gora je već članica NATO i znam da Kosovo teži ka tom ciljom, i jedni i drugi težimo ka EU“, rekao je Đukanović, koji boravi u dvodnevnoj posjeti Kosovu.\nNa pres konferenciji sa predsjednicom Vjosom Osmani kazao je da je važno nastaviti dijalog između Beograda i Prištine.\n„Crna Gora je pokazala istrajnost pa i umijeće da političkim putem rješava sva otvorena pitanja sa susjedima. Podržavamo politički dijalog koji postoji između Prištine i Beograda, i vjerujemo da jedino politički dijalog može dovesti do sveobuhvatog i pravnoobavezujućeg sporazuma koji će obezbijediti da se Kosovo razvija na temeljima multietničke demokratije i da odnosi između Kosova i Srbije krenu putem obnove i pomirenje.\nVjerujemo da je važna istrajnost i u dijalogu, jer to nije pitanje koje se tiče samo Kosova i i Beograda, to je pitanje koje se tiče stabilnosti regiona“, kazao je Đukanović, prenosi Kosovo onlajn.\nCrnogorski predsjednik je istakao da je logično da Kosovo postane dio evropskih integracija.\n„Razumjemo da je blagodet ne samo za Kosovo već i za region svako novo članstvo u Savjetu Evrope imajući u vidu značaj koji ta organizacija ima. Nastavićemo da radimo ono što smo radili u prethodnom periodu, razumjevajući potrebu Kosova da kao nezavisna država bude dio savremenih političkih i ekonomskih integracija“, rekao je on.\nĐukanović je pozvao Osmanijevu da u narednim periodu posjeti Crnu Goru, piše beraneonline.me.\nTags: KosovoMilo ĐukanovićposjetaVjosa Osmani\nPrethodna priča Edin Smailović: Vrijeme kada je Rožaje bilo najhumaniji grad svijeta\nSledeća priča Dijaspora u prošlosti i sadašnjosti (126): Posjeta Mila Đukanovića Argentini 2016. godine i posjeta Argentini i Paragvaju 2018. godine\nHaos na otvaranju: Gradonačelnik vodio ljude preko mosta koji se srušio (VIDEO)\nNY\tJune 17, 2022\nBio je beskućnik, a danas broji milione praveći plaže u dvorištima bogataša (VIDEO)


Evropa zaključana u strahu od porasta broja novoobolelih - Naši u svetu\nObjavljeno 30/11/20 u 13:30\nZbog zbog velikog skoka u broju zaraženih i preminulih, Bugarska je zatvorila škole, ugostiteljske objekte i trogačke centre, a sve obrazovane ustanove prešle su na nastavu a daljinu, prenela je agencija BTA. Pooštrene mere donete su s ciljem da suzbiju širenje virusa i na snazi će biti do 21. decembra.\nU toku protekle nedelje uvedeno je posebno vreme kupovine za starije građane, ali vlada nije dodatno pooštravala mere, iako su zdravstveni eksperti upozorili na kontinuiran porast broja novozaraženih i preminulih. Grčka će ostati zaključana do 7. decembra, ali vladini zvaničnici sugerišu da bi restrikcije mogle da budu produžene.\nAustrijski parlament je sredinom novembra usvojio je odluku o drugom “zaključavanju” zemlje, sa ograničenjem kretanje, koje će važiti celog dana, u cilju suzbijanja širenja korona virusa.\nAustrija je tada, pored ugostiteljskih i hotelskih objekata, zatvorila radnje, izuzev prehrambenih, drogerija, apoteka, banaka, pošta, ibenzinskih pumpi, a pgranicenje kretanja prošireno je na ceo dan.\nAustrijski kancelar Sebastijan Kurc, povodom očekivanja građana da će doći do skorijeg popuštanja restrikcija, u nedelju je rekao da će i posle 7. decembra ostati “masovna ograničenja”.\nUkinuće se i policijski čas, ali restorani i kafići moraju da se zatvore do 22.00, dok muzeji i galerije mogu da se otvore, takođe sa ograničenim brojem ljudi, a sportski događaji na otvorenom mogu da se nastave. Na otvorenom dozvoljeno će biti okupljanje 50 ljudi, a u zatvorenom do 10


Vesti online / Vesti / Zanimljivosti / Rezervacije za Deda Mraza, nema "uskakanja"\nRezervacije za Deda Mraza, nema "uskakanja"\nDeda Mraz stiže u Njujork i ove godine, ali će građanima te metropole biti potrebna rezervacija da bi ga videli.\nI susret sa Deda Mrazom se planira\nRobna kuća Mejsiz će svojim mušterijama omogućiti slikanje s Deda Mrazom i priliku da mu saopšte šta žele za Božić i Novu godinu, ali će ovaj susret morati da planiraju.\nOrganizatori Santalenda, rekonstrukcije sela sa Severnog pola koje se prostire na više od 1.000 kvadratnih metara, sa maketom voza i vilenjacima, i inspirisanu jednim od najpopularnijih božićnih filmova "Čudo u 34. ulici", uveli su novinu da bi smanjili redove i olakšali ljudima da dođu do Deda Mraza. Prvi termini za Deda Mraza planirani su za petak, dan posle Dana zahvalnosti, kada zvanično počinje praznična sezona u SAD.\nUskakanje drugima u termin neće biti dozvoljeno, a porodice će moći da otkažu odnosno ponovo zakažu nove susrete sa Deda Mrazom, rečeno je u robnoj kući Mejsiz, koja na Menhetnu postoji od 1902. godine.


Smatra da je na sjednici Doma naroda PFBiH na kojoj je bilo govora o pokretanju vitalnog nacionalnog interesa prekršen Poslovnik Doma naroda Parlamenta FBiH, a samim tim i Ustava FBiH.\nDunović, u saopćenju, podsjeća da su na 20. vanrednoj sjednici Doma naroda koja je održana 19. jula, predsjedavajuća Doma naroda Lidija Bradara i potpredsjedavajući Drago Puzigaća donijeli Odluku kojom smatraju da Prijedlog zakona o izbornim jedinicama i broju mandata Parlamenta Federeacije Bosne i Hercegovine spada u pitanja od vitalnog nacionalnog interesa.\nNavodi da je Zakonodavno-pravna komisija Doma naroda Parlamenta FBiH utvrdila da je povrijeđen Poslovnik Doma naroda, jer Odluka nije donesena u propisanom roku od sedam dana.\nNa 23. redovnoj sjednici Doma naroda Parlamenta FBiH održanoj 26. jula Bradara i Puzigaća ponovo su pokrenuli pitanje vitalnog nacionalnog interesa, ali na prijedlog predsjednika Kluba Srba Slaviše Šućura da se na dnevni red stavi prijedlog Odluke o razrješenju potpredsjedavajućeg Doma naroda Puzigaće, kaže Dunović.\nU saopćenju, nadalje, Dunović navodi da je predsjedavajuća Bradara prekršila Poslovnik i time što nije dozvolila njegovo obraćanje delegatima Doma naroda.\n- Predsjedavajuća Bradara i potpredsjedavajući Puzigaća su usmeno, u toku sjednice, iznijeli stav da Odluka o smjeni potpredsjedavajućeg Puzigaće spada u povredu vitalnog nacionalnog interesa - pojasnio je Dunović.\nTakođer je naglasio da je Zakonodavno-pravna komisija Doma naroda Parlamenta FBiH utvrdila da takva odluka predsjedavajuće i potpredsjedavajućeg Doma naroda Parlamenta Federacije BiH nije u skladu sa Poslovnikom Doma naroda, jer se navedenim članom jasno precizira da je pokretanje procedure za zaštitu vitalnog nacionalnog interesa od strane više od jednog predsjedavajućeg ili potpredsjedavajućeg Doma naroda moguća jedino u slučaju zakona, a ne, kao u ovom slučaju, odluke.\nDunović je podcrtao da dijeli stavove koje je iznijela Zakonodavno-pravna komisija, te od visokog predstavnika Inzka očekuje da poduzme hitne mjere koje uključuju tumačenje amandmana na Ustav Federacije BiH, od XXXVII do XL, koji su sastavni dio Poslovnika Doma naroda Parlamenta FBiH, kao i aktivno sprječavanje nastanka ustavne krize u Federaciji BiH.\n- Svjesni ste da posljedice zloupotrebe položaja i pokretanja vitalnog nacionalnog interesa protivno propisanim procedurama mogu biti pogubne i dalekosežne za sve građane - kazao je u pismu potpredsjednik Federacije BiH Milan Dunović, saopćeno je iz njegovog Kabineta.


Home / Portfolio / Unapređenje prava korisnika sistema socijalne zaštite kroz smanjenje sagorenosti stručnih radnika\nZaposleni u socijalnoj zaštiti, lekari, psihijatri i psiholozi su izloženi visokom nivou stresa svakodnevno zbog prirode njihovog posla. Hroničnom stresu koji je van njihove kontrole posebno su izloženi pripadnici pomagačkih profesija kao što su radnici zaposleni u socijalnoj zaštiti, lekari, psihijatri, psiholozi. Na primer, ukoliko se posmatraju samo ekonomski efekti odsustva sa posla, procena za zemlje članice EU je da je 50-60% odsustva sa posla uzrokovano povišenim stresom na poslu, što stvara ekonomski trošak na nivou EU od 20 milijardi evra godišnje (European Agency for Safety and Health at Work, 2009).\nPriroda posla pomagače dovodi u kontakt sa ljudima koji se nalaze u veoma teškim životnim situacijama i svakodnevno se susreću sa ljudskom patnjom. Radnici u socijalnoj zaštiti su često intenzivno uključeni u višestruke probleme svojih korisnika, saosećaju sa njima, ali i često zbog ograničenih resursa ne mogu da im pomognu u meri u kojoj to žele. Ovo predstavlja samo po sebi stres, ali može i da dovede do nezadovoljstva poslom, odsustva osećanja svrhe i osećaja bespomoćnosti. Iako se bave pomaganjem ljudima, slika koja postoji u društvu o pomagačkim profesijama, a posebno socijalnoj zaštiti je često negativna, jer se o njima u medijima uglavnom može čuti onda kada su načinjene greške ili propusti, što demotiviše stručne radnike.\nCilj projekta je bio da se utvrde kriterijumi kojima se rukovodioci službi u centrima za socijalni rad vode prilikom upravljanja obimom posla, kao i uticaj sadašnjeg načina upravljanja obimom posla na efikasnost rada voditelja slučaja, zadovoljstvo poslom, sagorenošću.\nSagorenost ima negativne posledice na stručne radnike zato što negativno utiče na njihovo mentalno i fizičko zdravlje. Sagorenost može da dovede do pojave različitih psihosomatskih poremećaja. Stručni radnik koji je sagoreo zbog pojave različitih psihosomatskih poremećaja otežano obavlja svoj posao. Radnici zbog sagorenosti zanemaruju rokove, često izostaju sa posla, odbijaju da ostvaruju minimum procesa rada. Česta bolovanja radnika, pogotovo u manjim centrima za socijalni rad mogu da dovedu do velikog opterećenja preostalih stručnih radnika. Iako je većina socijalnih radnika iskreno posvećena pomaganju korisnicima, oni se suočavaju sa velikim brojem stresora i sagorenošću, koji mogu da rezultuju namerom da napuste socijalnu zaštitu. Ovo može dovesti do fluktuacije stručnih radnika koja se negativno održava i na sistem i na korisnike.\nRezultati dobijeni iz sprovedenog istraživanja u toku trajanja projekta su pokazali da smanjenje sagorenosti i bavljenje ljudskim resursima jeste prioritet, ako ne i najvažniji aspekt kojim sistem socijalne zaštite u Srbiji treba da se bavi. Isto tako, ukazano je da smanjenje sagorenosti ne obuhvata samo razvoj intervencija, terapija i tretmana, već da se rad na smanjenju sagorenosti pre svega odnosi na mnogo širi spektar organizacionih faktora (organizacija rada, standardi, normativi, definisanje stručnih postupaka, učešće stručnih radnika u kreiranju politika).\nProjekat je finansiran od strane Ministarstva za rad, zapošljavanje, boračka i socijalna.


Klikni bezbedno, zaštita dece na Internetu\nTema: Klikni bezbedno, zaštita dece na Internetu\nMinistarstvo za telekomunikacije i informaciono društvo Republike Srbije pokrenulo je kampanju za zaštitu dece od zloupotreba na Internetu, a u sklopu akcije otvorena je i Web lokacija kliknibezbedno.rs.\nMinistarka Jasna Matić izjavila je da je cilj ove kampanje da upozori decu, roditelje i nastavnike, na to kakve sve opasnosti mogu da vrebaju na Internetu. “Na lokaciji postoje odvojene sekcije za decu, roditelje i nastavnike. Deca mogu da vide šta je to što treba da rade kada su na Internetu, a šta nikada ne bi smeli da urade, dok roditelji mogu da se upoznaju sa osnovnim pojmovima o Internetu.”, objasnila je ministarka Jasna Matić. “Kampanja obuhvata posete velikom broju gradova u Srbiji i prezentaciju pred oko više stotina dece, uz deljenje promotivnih materijala, brošura za decu, a svako dete dobiće i po jednu brošuru koju će odneti kući svojim roditeljima. U brošurama namenjenim roditeljima, objašnjeno je koji su problemi sa kojim mogu njihova deca da se sretnu na Internt i na koje pojave treba da obrate pažnju. Pokrenuli smo i lokaciju gde se nalaze sve ove o čemu pričamo, a koji će se stalno ažurirati. Na lokaciji roditelji i deca mogu da postavljaju pitanja o svemu što ih interesuje na ovu temu.”, izjavila je ministarka za telekomunikacije Jasna Matić, gostujući u vestima televizije B92. " Izvor (A.S.)\nVredelo je čekati ovu sjajnu web lokaciju za decu, roditelje i sve one koji rade u obrazovanju sa decom !\nPoruku je izmenio fiona, 15.05.2009 u 12:13\nZastita decijih prava.Slike dece na internetu-ne nikako!\nAutor Marija Andric u forumu Porodica\nPoslednja poruka: 01.03.2010, 00:01\nZaštita autorskih prava na WWW\nAutor Invisibleman u forumu WWW\nPoslednja poruka: 14.11.2007, 22:06\nForum Sveta kompjutera - Bezbedno i korisno mesto na internetu.\nAutor simke u forumu Spomenar\nPoslednja poruka: 03.11.2007, 22:04


Hrapović: Telemedicina donosi benefite radnicima i pacijentima - Vijesti.me\nHrapović: Telemedicina donosi benefite radnicima i pacijentima\n"Oni će u direktnoj kumunikaciji video linkom sa kolegama iz KCCG moći da razmijene informacije, mišljenja, dijagnostiku i sve ono što je vezano za određenu patologiju jednog pacijenta", rekao je Hrapović Edit\n74 pregleda 0 komentar(a)\nKenan Hrapović (Foto: prcentar.me)\nMINA 22. maj 2018, 16:30 ažurirano 9. decembar 2018, 11:16\nCrnogorsko zdravstvo postaje umrežen i jedinstven sistem, a telemedicina donosi benefite radnicima i pacijentima, koji više ne moraju da putuju u Klinički centar (KCCG) radi dobijanja stručnog mišljenja i nastavka adekvatnog medicinskog tretmana, saopštio je ministar zdavlja, Kenan Hrapović.\nOn je, povodom otvaranja kabineta za telemedicinu u Opštoj bolnici u Pljevljima i uspostavljanja tele link konekcije između te bolnice i KCCG, u okviru Projekta razvoja i implementacije telemedicine u crnogorskom zdravstvu, kazao da će projekat donijeti benefite ljekarima.\n"Oni će u direktnoj kumunikaciji video linkom sa kolegama iz KCCG moći da razmijene informacije, mišljenja, dijagnostiku i sve ono što je vezano za određenu patologiju jednog pacijenta", rekao je Hrapović.\nNa taj način, u toj razmjeni mišljenja, oni mogu da dobiju dalje inpute kako da pacijent dobije dalju dijagnostiku i liječenje konkrentno u pljevaljskoj bolnici.\nOn je objasnio da telemedicina omogućava ljekarima da zajednički donesu odluku o nastavku liječenju pacijenta koji se nalazi u Pljevljima.\nPrema njegovim riječima, telemedicina nudi velike benefite za pacijente na jednom mjestu mogu da od početka dobijanja dijagnostike tu dijagnostiku dobiju do kraja.\n„To je veliki benefit za pacijente da ne moraju da se maltretiraju da putuju u Klinički centar, kao što su to radili do sada, da bi dobili drugo mišljenje“, objasnio je Hrapović.\nNaredni korak u razvoju projekta telemedicine je, kako je rekao, da se Klinički centar uveže sa regionalnim centrima.\nOn je naveo da će sličnih projekata biti i ubuduće da bi se na još bolji način podigao kvalitet zdravstvene zaštite za svakog građanina u Crnoj Gori.\nDirektor Opšte bolnice u Pljevljima, Ernes Gadžo, smatra da su mogućnosti telemedicine ogromne i mnogostruke i da se razvoj savremene medicine, ne može zamisliti bez telemedicine.\n„Naime, telemedicina omogućava neposredni, audio vizuelni kontakt, prvenstveno među ljekarima, ali i ostalim zdravstvenim radnicima, zbog razmjene informacija, mišljenja i iskustava u realnom vremenu, čime se brišu prostorne udaljenosti“, naveo je Gadžo.\nSa stanovišta pacijenta, kako je rekao, formiranje telemedicinskog konzilijuma doprinosi boljem, potpunijem, kvalitetnijem pružanju zdravstvene usluge u pogledu dijagnostičkih i terapijskih procedura.\n„Treba da učinimo sve da ovakve ljekare kao što su u Opštoj bolnici u Pljevljima zadržimo, da im ne dozvolimo da odu iz Pljevalja jer su nam potrebni kako bismo ovaj projekat uspješno realizovali. To se odnosi na Bar, Berane, kao i na čitavu Crnu Goru, jer je neophodno da budemo solidarni, da sarađujemo i unaprijeđujemo pružanje kvalitetne zdravstvene zaštite pacijentima“, poručila je Kovačević.\nOna je kazala da građane treba upoznati sa telemedicinom, kako bi iskoristili prednosti.\nDoktor za neurologiju u KCCG, Jevto Eraković, kazao je da je kvalitet njege koja se pruža u Kliničkom centru, kao i u opštim bolnicama mnogo veći od percepcije javnosti i da je uvođenje telemedicine u zdravstveni sistem veliki korak.\n„Sistem funkcioniše na način što preko komandera, putem kojeg se uspostavlja link sa povezanom bolnicom, dobijamo na monitoru prikaz pacijenta i doktora, a na drugom monitoru se prikazuju rezultati i dijagnostičke procedure koje su urađene za tog pacijenta“, objasnio je Eraković.\nGradonačelnik Pljevalja, Mirko Đačić, ocijenio je da u Pljevljima postoji generacija mladih ljekara, koji su stručni, edukovani i u stanju da nose ovakve projekte, koji imaju svoju potpunu analogiju i proporciju, kada je u pitanju svjetski nivo.\n„Jako je bitno da mi sa našim aktivnostima donosimo novitete. Ovo je jedan veliki iskorak, ne samo za ljude koji rade u zdravstvu, već i za sve nas, koji smo korisnici. Vjerujem da ćemo vrlo brzo moći da uspostavimo link za konsultacije i sa mnogo većim centrima, počev od regionalnih poput Beograda, Zagreba i Rijeke koji su već prepoznati u telemedicini“, kazao je Cerović.\nČlan Crnogorske akademije nauka i umjetnosti (CANU) , Ljubiša Stanković, poručio je da će zdravstveni sistem Crne Gore brzo biti i dio svjetskog sistema telemedicine.\nProjekat razvoja i implemenatacije telemedicine u crnogorskom zdravstvu realizuju Ministarstvo zdravlja, KCCG, Crnogorska akademija nauka i umjetnosti (CANU) i Fond za zdravstveno osiguranje, a donaciju od 900 hiljada eura obezbijedila je kompanije Mtel.


source.ba | Načelnik Bosanskog Petrovca: Migracioni centar ne smije biti izgrađen, sutra sastanak s Dodikom\nNačelnik općine Bosanski Petrovac Dejan Prošić izjavio je da migracioni centar ne smije biti izgrađen u Medenom Polju na području ove općine i da će se boriti da taj prijedlog Vlade Unsko-sanskog kantona ne bude realiziran.\nProšić je najavio da će sutra o tome u Banjoj Luci razgovarati sa članom Predsjedništva BiH Miloradom Dodikom, navodeći kako na sastanku očekuju i ministre u Vladi RS, te predstavnike općina Drvar, Glamoč i Bosansko Grahovo.\n- Očekujem pozitivne zaključke i rješenja za našu lokalnu zajednicu. U ovoj borbi su nas već podržali i iz SNSD-a i iz SDA. Imamo obećanje da ovo pitanje neće biti delegirano Vijeću ministara, već da će se tražiti drugi modaliteti. Vjerujem u to, inače ćemo morati da se borimo i drugim sredstvima protiv izgradnje migracionog centra u našoj općini - rekao je Prošić za "Glas Srpske".\nOn je podsjetio da niko od nadležnih u općini Bosanski Petrovac nije bio konsultiran kada je lokacija Medeno Polje predlagana za smještaj migranata.\nOpćinsko vijeće Bosanski Petrovac usvojilo je u subotu, 17. avgusta, rezoluciju kojom od Vlade Unsko-sanskog kantona zahtijeva da odustane od prijedloga da centar za migrante bude smješten u Medenom Polju ili slijedi blokada magistralnog puta prema Bihaću, a najavljena je i spremnost da čak stanovnici napuste svoj grad i upute se ka EU.


Informaciona bezbednost u Srbiji: strateški i regulatorni okvir | PravoIKT Informaciona bezbednost u Srbiji: strateški i regulatorni okvir | PravoIKT\nInformaciona bezbednost u Srbiji: strateški i regulatorni okvir\nInformaciona bezbednost uopšte\nInformaciona bezbednost predstavlja skup mera koje omogućavaju da IKT sistem zaštiti tajnost, integritet, raspoloživost, autentičnost i neporecivost podataka kojima se rukuje putem tog sistema i da bi taj sistem funkcionisao kako je predviđeno, kada je predviđeno i pod kontrolom ovlašćenih lica.\nInformaciona bezbednost u Srbiji je oblast u kojoj sveobuhvatno strateško i regulatorno uređenje tek treba da se uspostavi. Stoga, u narednom periodu očekuje se priprema i donošenje odgovarajuće regulative, što, pre svega, podrazumeva usvajanje Zakona o informacionoj bezbednosti i odgovarajućih podzakonskih akata. Iako taj zakon, kao sistemski u ovoj oblasti, još nije donet, u odredbama različitih zakona postoje norme koje se odnose na informacionu bezbednost, kao što su Krivični zakonik i Zakon o elektronskim komunikacijama.\nStrategija čiji je isključivi predmet informaciona bezbednost nije doneta, te je i njeno usvajanje jedan od budućih koraka koje treba preduzeti. Međutim, to ne znači da informaciona bezbednost nije utvrđena kao strateški prioritet, budući da je Strategijom razvoja informacionog društva u Republici Srbiji do 2020. godine informaciona bezbednost prepoznata kao jedna od šest prioritetnih oblasti razvoja.\nU Strategiji je navedeno da razvoj i unapređenje informacione bezbednosti treba postići kroz unapređenje pravnog i institucionalnog okvira, zaštitu kritične informacione infrastrukture, borbu protiv visokotehnološkog kriminala i naučno–istraživački rad. U Strategiji nacionalne bezbednosti zaključeno je da je tendencija povećanog korišćenja informaciono-komunikacionih tehnologija praćena konstantnim povećanjem rizika od visokotehnološkog kriminala i ugrožavanja informacionih i telekomunikacionih sistema.\nNeophodnost donošenja Zakona o informacionoj bezbednosti\nU cilju unapređenja pravnog okvira, potrebno je, najpre, doneti Zakon o informacionoj bezbednosti. Zakonom bi trebalo da se utvrde mere koje državni organi i privatni sektor moraju da preduzmu radi očuvanja bezbednosti svojih IKT sistema. Tim odredbama bi se od njih zahtevalo postojanje plana postupanja radi prevencije incidenata u informacionim sistemima, čime bi se postiglo da se informacionoj bezbednosti prida odgovarajući značaj i predvide mere i procedure za prevenciju sajber napada.\nPored toga, u zakonu je potrebno propisati i obaveznu prijavu incidenata u informacionim sistemima u slučaju njihovog znatnog ugrožavanja i opasnosti nastanka štete, jer je širenje informacija o incidentima u IS bitno za adekvatnu prevenciju i reakciju na incidente.\nNacionalni centar za brzo reagovanje u slučaju incidenta\nTakođe, važno je da se zakonom ustanovi Nacionalni centar za brzo reagovanje u slučaju incidenata vezanih za IS (engleski izraz bi bio Computer Response Emergency Team – CRET). Zakonom bi trebalo odrediti nadležnost Centra.\nCentar bi bio telo čija bi prevashodna uloga bila podrška pri pojavi incidenata u IKT sistemima, kao i širenje svesti i edukacija javnosti o potrebi zaštite IKT sistema i mogućim rizicima. Prilikom izrade zakona, treba imati u vidu strateške smernice Evropske unije, a važno je pratiti i proces usvajanja Direktive o mrežnoj i informacionoj bezbednosti (NIS Directive).\nPrilagođavanje Krivičnog zakonika\nŠto se tiče krivičnopravne materije, a u vezi sa borbom protiv visokotehnološkog kriminala, treba istaći da se u posebnoj glavi Krivičnog zakonika utvrđuju krivična dela protiv bezbednosti računarskih podataka (čl.298-304a). Propisivanjem ovih krivičnih dela je ustanovljen osnov za sankcionisanje počinilaca štetnih radnji u sajber prostoru, što je veoma značajno, budući da sajber pretnje i incidenti konstantno rastu, da mogu imati veoma štetne posledice po državu i građane, i da mogu ugroziti različita dobra, pre svega imovinu, privatnost i brojne vrste informacija. Pored krivičnih dela protiv računarskih podataka, Krivični zakonik inkriminiše i iskorišćavanje računarske mreže ili komunikacije drugim tehničkim sredstvima za izvršenje krivičnih dela protiv polne slobode prema maloletnom licu (član 185b), kao i krivična dela protiv intelektualne svojine (čl. 198-202.)\nNaš zakonodavac je propisivanjem navedenih krivičnih dela usvojio rešenja iz Konvencije o visokotehnološkom kriminalu, kojom su se države potpisnice, među kojima je i Srbija, obavezale da će u svojim propisima predvideti krivična dela iz domena visokotehnološkog kriminala. Odredbe KZ-a su u većem delu usaglašene i sa Direktivom EU o napadima na informacione sisteme, a za potpunu usklađenost sa ovim aktom potrebno je pooštriti sankcije za pojedina krivična dela protiv bezbednosti računarskih programa i propisati teže oblike određenih krivičnih dela.\nInformaciona bezbednost u Srbiji i princip transparentnosti\nPrijavljivanje incidenata i obaveštavanje javnosti o sajber napadima predstavlja jednu od osnovnih mera politike informacione bezbednosti. Kao što smo već naveli, Zakonom o informacionoj bezbednosti trebalo bi da se uredi ko će, na koji način i pod kojim okolnostima prijavljivati incidente u IS.\nPrema postojećim propisima, operatori imaju obavezu prijavljivanja incidenata u njihovim komunikacionim mrežama. Shodno Direktivi 2009/140/EC kojom je izmenjen regulatorni okvir EU u oblasti elektronskih komunikacija, naš Zakon o elektronskim komunikacijama obavezuje operatore da preduzmu sve radnje neophodne za očuvanje bezbednosti i integriteta javnih komunikacionih mreža i usluga, kao i da obaveste pretplatnike o postojanju posebnog rizika za njihovo narušavanje.\nU slučaju da je takav rizik van opsega mera koje je operator dužan da primeni, operator mora da obavesti pretplatnike o mogućim merama zaštite i troškovima u vezi sa primenom tih mera. Takođe, operetor mora da obavesti RATEL o povredama bezbednosti i integriteta mreže, a posebno ako su povrede za posledicu imale narušavanje zaštite podataka o ličnosti ili narušavanje privatnosti pretplatnika ili korisnika. RATEL je ovlašćen da obavesti javnost o povredi bezbednosti i integriteta mreža i usluga, ili da traži od operatora da to sam uradi.\nZakon o elektronskom potpisu i podzakonski akti doneti na osnovu njega sadrže odredbe kojima se od strane sertifikacionih tela zahteva ispunjenje određenih tehničko-tehnoloških kriterijuma neophodnih, između ostalog, i za postizanje i očuvanje bezbednosti kvalifikovanog elektronskog sertifikata.\nNa osnovu navedenog, može se zaključiti da je materija koja se odnosi na bezbednost IS obrađena u odredbama naših propisa. Isto tako je jasno da je u ovoj oblasti potrebno regulisanje na širem planu. Rizici i pretnje koje postoje u sajber prostoru treba da se shvate ozbiljno, i zato je potrebno preduzeti koordinisane i sistemske mere i aktivnosti kako bi se društvo u celini bolje pripremilo za incidente u sajber prostoru i kako bi se postigla adekvatna reakcija kada se dogodi ugrožavanje informacionih sistema.\n4G tehnologija u Srbiji: regulatorni okvir i perspektive Kritična informaciona infrastruktura Centar za reagovanje u slučaju incidenata vezanih za informacione sisteme Neutralnost Interneta u Srbiji


15. novembra 2018. Katarina PetrovićLeave a Comment on Obnavljanje socijalno-ekonomskog saveta u Sokobanji\nEdukacija u okviru realizacije projekta „Sindikat i prava zaposlenih” u organizaciji Saveza samostalnih sindikata povereništva opštine Sokobanja, a sa ciljem obnove rada socijalno-ekonomskog saveta, održana je u hotelu „Banjica”. Socijalno-ekonomski saveti se osnivaju sa ciljem uspostavljanja i razvoja socijalnog dijaloga u pitanjima od značaja za ostvarivanje ekonomskih i socijalnih sloboda i prava čoveka, materijalnog, socijalnog i ekonomskog položaja zaposlenih i poslodavaca i uslova njihovog života i rada, razvoja kulture pregovaranja i podsticanja mirnog rešavanja kolektivnih radnih sporova.\n– Sindikalna centrala u Sokobanji, među prvima je još 2005. godine formirala socijalno-ekonomski savet i to zahvaljujući podršci tadašnje lokalne vlasti i Opšteg udruženja privatnih preduzetnika. Međutim, u prethodnom periodu sindikati su se podelili i razjedinili na teritoriji čitave Republike, njihova moć je opala što je rezultiralo omalovažavanjem prava zaposlenih – rekla je Snežana Radovanović, poverenik Saveza samostalnih sindikata opštine Sokobanja.\n– Zahvaljujući razumevanju i sadašnje lokalne vlasti, a na predlog sindikata krenulo se sa obnovom tog saveta na teritoriji opštine Sokobanja i u okviru toga održana je i ova edukacija – dodala je Radovanović.\nPredavač, edukator Slaviša Radulović, radnik Saveza samostalnih sindikata iz Leskovca u okviru predavanja, prisutne je, pre svega, upoznao sa interesima i pravima radnika, a takođe je bilo reči i o tome šta sindikat predstavlja i koliko znači zaposlenima, kao i o vođenju socijalnog dijaloga. Edukaciji su, pored članova Saveza samostalnih sindikata opštine Sokobanja koji je jedini reprezentativan na ovoj teritoriji, prisustvovali i predstavnici UGS „Nezavisnost” i strukovnih sindikata.\nU subotu počinje prolećna akcija postavljanja otvorenih kontejnera\n12. aprila 2019. Katarina Petrović


Turci i Rusi dogovaraju gradnju kopnenog djela Turskog toka – Energetika.ba\nTurci i Rusi dogovaraju gradnju kopnenog djela Turskog toka\nRusija i Turska dogovaraju protokol za otpočinjanje radova na izgradnji kopnenog djela gasovoda Turski tok, izjavio je novinarima u Ankari ruski minis\nRusija i Turska dogovaraju protokol za otpočinjanje radova na izgradnji kopnenog djela gasovoda Turski tok, izjavio je novinarima u Ankari ruski ministar energetike Aleksandar Novak.\n„Što se tiče kopnenog djela gasovoda, u toku su pregovori o protokolu o uslovima izgradnje. O tom protokolu trenutno razgovaraju komercijalne kompanije (ruske i turske) međusobno, a kao što znate, ovaj kopneni dio gasovoda će raditi zajedničko preduzeće”, rekao je Novak, a prenosi agencija Tas s.\nOn je podsjetio da su sve dozvole za izgradnju podmorskog djela Turskog toka dobijene i da su radovi u toku.\nProjektom Turski tok predviđena je izgradnja gasovoda kojim će se preko Crnog mora dopremati ruski gas do evropskog djela Turske i dalje do granice sa Grčkom. Podmorski dio gasovoda je dugačak 910 kilometara, a kopneni 180 kilometara, prenosi Tanjug.\nGasovod će imati dva kraka – jedan koji će snabdjevati gasom samo Tursku, i drugi koji ide ispod Crnog mora i koji treba da doprema ruski gas do južne i jugoistočne Evrope.\nSvaki krak gasovoda će imati kapacitet od po 15,75 milijardi kubnih metara gasa godišnje, a ukupna vrijednost projekta je procijenjena na 11,4 milijarde eura.\nNa pitanje o gasovodu Sjeverni tok 2, Novak je rekao da Rusija očekuje da će vlasti Evropske unije donijeti odluku koja je u interesu evropskih potrošača.\n„Očekujemo da će ta odluka imati za cilj da se zadovolje interesi Evropljana i evropskih kompanija u snabdjevanju gasom. Ovaj proces još nije završen, radi se na njemu”, kazao je Novak odgovarajući na pitanje o protivljenju Danske i drugih zemalja prema predloženoj ruti za postavljanje cijevi gasovoda.


Bejl: "Vels će se kvalifikovati za sledeći EURO!" - Sportske.net\nBejl: "Vels će se kvalifikovati za sledeći EURO!"\nFudbaler Real Madrida, Garet Bejl, pred početak kvalifikacija za Evropsko prvenstvo 2016. godine je veliki optimista i smatra da će se reprezentacija Velsa konačno naći na velikoj fudbalskoj smotri!\nVels nije uspevao da se plasira ni na jedno veliko takmičenje i pored činjenice da su imali Rajana Gigsa, po mišljenju mnogih, jednog od najboljih veznih fudbalera u protekloj deceniji. Ipak, jasno je da ostatak tima nije imao taj kvalitet, u prvih 11 Velsa često su bili igrači koji igraju za engleske trećeligaše, pa čak i u nižim rangovima.\nSada situacija nije bitno drugačija, u timu je Garet Bejl, jedan od najboljih fudbalera na svetu, ali da li on može sam protiv svih?\nIpak, prvenstvo je prošireno, igraće 24 ekipe, tako da se Velšanin sa pravom nada da se njegova reprezentacija može naći u Francuskoj.\n"Dobro treniramo, imamo samopouzdanja i verujemo da imamo kvalitet da se plasiramo na prvenstvo.\nZadovoljni smo grupom, nikoga nećemo potceniti, pa ni Andoru sa kojom igramo prvi meč, ali mislimo da je došlo vreme i da mi odemo na veliko takmičenje", smatra Bejl.\nVelšanin ne smatra da će igrati "sam protiv svih".\n"Mi imamo dosta dobrih igrača, Remzi i Alen su vrhunski fudbaleri, imamo par mladih igrača pred kojima je velika budućnost, mnogi imaju veliko iskustvo iz Premijer lige. Ali glavno je kod reprezentacije Velsa da pravimo dobar kolektiv i bićemo težak protivnik svakome", obećava Bejl.


Mreže podrške kao povod za uspostavljanje saradnje sa OŠ "Jovan Jovanović Zmaj" iz Sremske Kamenice01.07.2019.\nTokom poslednjeg vikenda u junu mesecu, realizatorski tim Udruženja za podršku vaspitanju i obrazovanju "ODSTAR" iz Šapca gostovao je u OŠ "Jovan Jovanović Zmaj" sa programom obuke "Ne možeš sve sam! - Kako izgraditi unutrašnju i spoljašnju podršku nastavniku i učeniku koji ima problem".\nSudeći po mišljenjima većine učesnika, registrovanih u upitniku Zavoda i evalucinoj listi Udruženja, izbor domaćina bio je pun pogodak, sasvim u skladu sa aktuelnim potrebama ovog kolektiva. koji je svojom aktinošću tokom oba radna dana doprineli da se održi dosadašnji nivo uspešnosti realizacije ove obuke.\nDetaljnije podatke naći ćete na stranicama sajta.\nZa očekivati je da će već na početku nove školske godine, do kraja septembra, početi da stižu primeri dobre prakse kao posledica primene stečenih znanja i veština.


Gradonačelnik Brčkog povodom smrti šest osoba: Ovakvu tragediju odavno ne pamtimo - Index.ba\nGradonačelnik Brčko distrikta BiH Esed Kadrić uputio je telegram saučešća porodicama stradalih u požaru u Brčkom, piše Klix.ba.\n“Tužna, pretužna vijest jutros je pogodila sve stanovnike Brčko distrikta BiH, sve dobre ljude širom BiH, da je u požaru stradalo šest stanovnika našeg grada, vama dragih ljudi, a naših dobrih komšija i poznanika. Tragedija ovih razmjera odavno se ne pamti na ovim prostorima”, stoji u telegramu.\n“Vjerujem da u ovim teškim trenucima za vaše familije zajedno s kolegama iz Vlade i ostalih institucija Brčko distrikta BiH dijelim bol za izgubljenim životima. Naše misli i molitve su uz vas u ovim teškim trenucima. Još jednom Vam upućujem duboko i iskreno saučešće zbog ovog gubitka i molim Vas da moje izraze saučešća prenesete svima članovima porodice i njihovim prijateljima”, stoji u saučešću gradonačelnika Brčkog Eseda Kadrića.\nPročitajte: Požar ptogutao zgradu u Bronxu, smrtno stradalo 17 osoba\nPrethodni članakNovi detalji nezapamćene tragedije u Brčkom: Poginuli djed i nana sa unučadima\nNaredni članakDržavljanin BiH uhapšen zbog saobraćajne nesreće s troje poginulih u Hrvatskoj


Zdravko Ponoš: Vlast nema odgovor na bojkot |\n► Džozef: Bela kuća smatra da će Grenel ubediti Nemačku da podrži razmenu\nU intervjuu za Radio Slobodna Evropa (RSE) Dzožef je ocenio da je pojačano uključivanje SAD u dijalog Kosova i Srbije "pozitivno i uznemirujuće".\n"Pozitivno je zato što svaka američka administracija koja pokazuje intenzivno interesovanje za Balkan znači nešto dobro. Već je nekoliko godina prošlo otkako su se SAD distancirale od Balkana i spustile taj region na listi prioriteta. Istovremeno, čudno je i uznemirujuće. Zašto je ambasador Grenel imenovan kada je nedavno (zamenik pomoćnika američkog državnog sekretara za Evropu i Evroaziju) Metju Palmer izabran za specijalnog izaslanika (za Balkan)", rekao je Džozef.\n"Dobro je što je Bela kuća, u vreme mnogih drugih kriza, zainteresovanja da reši ovo pitanje, ali, istovremeno, čudno je i ostaje da se vidi šta to znači za američku politiku u regionu", naveo je Džozef.\nOn je dodao da je neobično imati dva izaslanika, naročito kada su obojica imenovani u kratkom periodu, i da se time "zaista stvara konfuzija", ali je dodao da "nije sve tako loše".\n"Grenel je ambasador u Nemačkoj i, iako je tamo imao nesporazuma, svestan je o brigama Nemačke u vezi politike inicirane od bivšeg savetnika predsednika SAD (Donalda Trampa) za nacionalnu bezbednost Džona Boltona, koja je, izgleda, bila u korist razmene teritorija (između Kosova i Srbije). Moguće je da je Bela kuća i dalje angažovana na Balkanu i da veruje da je Grenel osoba koja može da ubedi Nemačku, iako su stavovi važnih rukovodilaca u regionu da razmena teritorije može biti rizična i destabilizujuća", rekao je Džozef.\nOn je ocenio da su SAD na međunarodnom planu koncentrisane na povlačenje trupa iz Sirije, na nesporazume sa Iranom, i na, trgovinski sukob sa Kinom, između ostalog, a ne na Balkan.\n"Oni koji prate ovo pitanje zabrinuti su i u konfuziji kada je Grenelovo imenovanje u pitanju. Nama koji mislimo da njegovo imenovanje može da odrazi Boltonov pristup o podeli Kosova – što bi, naravno, stvorilo mnoge ozbiljne probleme u Severnoj Makedoniji, Crnoj Gori i Bosni i Hercegovini, kao i unutar Kosova, ne daje mnogo sigurnosti", kazao je.\nDžozef je naveo da se ne zna odgovor na pitanje kako SAD vide rešenja nesuglasica između Kosova i Srbije, ali da treba čitati znakove.\n"Kada je Bolton bio Trampov savetnik za nacionalnu bezbednost, mislim da je imao podršku za ideju o razmeni teritorija koju je favorizovala i (šefica evropske diplomatije) Federika Mogerini, za jednu vrstu podele Kosova, izgleda na severu, kod reke Ibar, gde bi četiri severne opštine pripale Srbiji, a jedan nedefinisan deo juga Srbije, Preševska dolina, Kosovu", rekao je Džozef.\nOn je kazao da "izgleda da su o tome nekoliko meseci razgovarali" i predsednici Kosova i Srbije, Hašim Tači i Aleksandar Vučić, kao i da je Mogerini to podržala, ali da se nemačka kancelarka Angela Merkel snažno usprotivila tome, kao i ostali rukovodioci u regionu.\n"Na primer, predsednik Severne Makedonije Stevo Pendarovski kontinuirano se protivio toj ideji. Crna Gora je bila zabrinuta, Bosna i Hercegovina takođe, da ne govorimo o nejasnoćama oko načina sprovođenja te ideje na Kosovu. Verovatno bi bilo masovnog iseljavanja srpskog stanovništva koje živi južno od Ibra. To dovodi u pitanje i srpske verske lokacije u Dečanima, Gračanici. Ni Mogerini ni američki zvaničnici u vreme Boltona nisu objasnili kako bi rešili to pitanje", naveo je Džozef.\nUpitan da li bi "stvorilo gužvu" ako i EU, kao što se očekuje, imenuje izaslanika za dijalog, Džozef je rekao da Brisel i Vašington treba da sarađuju, jer SAD ne mogu same da dovedu dve strane do sporazuma.\n"Ponavljam, to i može biti razlog imenovanja Grenela, zato što je protivljenje Angele Merkel štetilo pristupu Mogerini, Boltona, Tačija i Vučića o podeli Kosova", kazao je američki analitičar.\nKomentarišući uticaj na dijalog sa Srbijom rezultata vanrednih parlamentarnih izbora na Kosovu, održanih u nedelju, Džozef je naveo da su kosovski birači s jedne strane zadali "jak udarac" Tačiju i da je jasno da ne postoji ideja da on ima mandat birača za podelu Kosova, koju bi dogovorio s Vučićem.\n"S druge strane, može da se desi da (lider Samoopredeljenja) Aljbin Kurti postane premijer. I njegov pristup je pomešan, zato što je godinama insistirao na ujedinjenju Kosova sa Albanijom. On ne želi da Kosovo bude nezavisna država već da se pripoji Albaniji. To bi bilo moguće razmenom teritorija. Kurti je takođe rekao da je protiv predaje nekog dela teritorije Srbima. To je rekao nekoliko puta, ali videćemo", rekao je Džozef.\n"Svaki sporazum koji može da postigne, može da doprinese podelama, i biće ozbiljno pitanje da li će ga Kosovari prihvatiti. Ukoliko Kurti bude premijer, ne sumnjam da će se potpuno uključiti u ove razgovore, zajedno s Tačijem, koji je, ponavljam, oslabljen na izborima jer je njegova stranka (Demokratska partija Kosova) prošla veoma slabo", naveo je Džozef.\n"Sve je moguće. Aritmetika postoji. Glavno pitanje je ko će biti premijer. Ali, ukoliko se slože o koaliciji, onda znači da dobro shvataju svrhu tog pitanja, kao i tretiranje korupcije i ekonomskih pitanja", rekao je Džozef.\n"Vlada na Kosovu mora brzo da dokaže da je drugačija od prethodne i da se angažuje na iskorenjivanju korupcije i politike upotrebe vlasti u imenovanju prijatelja i bliskih ljudi na visokim pozicijama. U isto vreme, ona mora da radi sa SAD i EU, zajedno sa predsednikom Tačijem, kako bi se pronašlo održivo rešenje za protivljenje Beograda nezavisnosti Kosova", naveo je Džozef.


Da li Sunce ima ulogu u klimatskim promenama? - Klima101 Da li Sunce ima ulogu u klimatskim promenama? - Klima101\n11/09/2019 autor: Nemanja Milović\nVelika većina naučne javnosti (preko 97%) smatra da se klimatske promene, osmotrene od početka industrijske revolucije, dešavaju i da je glavni uzrok za to povećana koncentracija gasova sa efektom staklene bašte u atmosferi za koju je odgovoran čovek. Međutim i pored toga, još uvek postoji mnogo ljudi koji smatraju da to nije slučaj ističući mnoge „dokaze“ kako bi potkrepili svoje tvrdnje.\nKlimatski skeptici (naziv za ljude koji smatraju da klimatske promene ne dešavaju) koriste se argumentima čija osnova ima utemeljenje u nekim dobro poznatim procesima koji utiču na klimu naše planete, ali iz njih izvlače ne u potpunosti tačne zaključke često posmatrajući samo jedan deo podataka koji im ide u korist, a bez posmatranja šire slike.\nJedan od dobro poznatih tzv „klimatskih mitova” je i pogrešno tumačenje „Milankovićevih ciklusa“ o kome smo pisali u jednom od naših prošlih članaka koji možete pročitati OVDE. Drugi često pominjani tiče se tvrdnje da Sunce ima presudnu ulogu u klimatskom sistemu i da su promene u njegovoj aktivnosti glavni pokretač klimatskih promena.\nLogika iza ovog mita je jasna. Sunce je glavni izvor energije na našoj planeti, tako da ako se dešavaju neke promene u njegovoj aktivnosti logično je i da temperatura na Zemlji reaguje na to.\nSunce ne sija istom jačinom sve vreme, postoje periodi kada ima pojačanu aktivnost i odašilje više energije u vasionu, a postoje i periodi kada ima smanjenu aktivnost i kada do naše planete stiže manje energije. Ove promene u aktivnosti Sunca zovu se solarni ciklusi.\nSunčeva aktivnost uglavnom varira u pravilnim ciklusima koji prosečno traju oko 11 godina i koji su uzrokovani time što Sunčev severni i južni pol menjaju mesta. U toku jednog ciklusa Sunčeva aktivnost kreće iz takozvanog solarnog minimuma, nakon čega postepeno raste dostižući solarni maksimum sredinom ciklusa, da bi zatim aktivnost ponovo počela da opada sve dok ne dođe do novog minimuma čime se ciklus okončava.\nUkoliko su skeptici u pravu klima na našoj planeti bi trebalo da se menja u saglasnosti sa navedenim solarnim ciklusima, ipak podaci kažu drugačije.\nZa početak, moramo da razumemo da su promene aktivnosti Sunca dosta male, razlika izmedju maksimuma i minimuma Sunceve energije koja dospe do Zemlje tokom jednog solarnog ciklusa najčešće iznosi približno 0.1%\nStoga je i uticaj Sunca na skorašnje tempraturne promene na Zemlji dosta manji nego što to na prvi pogled može da izgleda. U poslednjih 20 godina su napravljene brojne studije na ovu temu i one pokazuju da je ukupan uticaj Sunčeve aktivnosti na zagrevanje koje je zabeleženo nakon 1750. godine od 10 do čak 50 puta manji od uticaja ljudskog sagorevanja fosilnih goriva koje je izazvalo povaćanje koncetracije gasova sa efektom staklene bašte u atmosferi.\nOno što je još zanimljivije jeste da je u poslednjih 35 godina zabeleženo blago smanjivanje aktivnosti Sunca, a baš u tom periodu kreće ubrzani trend zagreanja kojem sada svedočimo. Poslednji ciklus Sunčeve aktivnosti koji je počeo 2008. godine završen je u septembru 2020. i bio je jedan od „najmirnijih” koji su ikad zabeleženi, a baš u tom periodu smo izmerili 8 najtoplijih godina do sada. Naučnici predviđaju da će i tokom narednog solarnog ciklusa aktivnost Sunca biti ispodprosečna.\nSvi ovi podaci jasno pokazuju da argument da je Sunce glavni pokretač klimatskih promena modernog doba nisu ispravni.


Derbi u Subotici\nViše nije nikakva novost da košarkaši Vršca kubure sa povredama i bolestima. Vest će biti kada tim iz Sterijinog grada bude odigrao meč u kompletnom sastavu što mu nije nijednom pošlo za rukom ove sezone. Taman kada se oporavio Veljković, muke sa zdravljem snašle su sjajnog šutera Mirka Đerića. On u Subotici neće moći da pomogne ekipi, koja je i u prošlom kolu protiv Metalca bila potpuno desetkovana, bez trojice standardnih prvotimaca Glišića, Veljkovića i Mitrovića.\nMeđutim, trener Vladimir Đokić već nekoliko nedelja ističe da hendikep sa povredama nije alibi, jer Vršac nije bio kompletan ni u prvih pet kola ostvario je pet pobeda.\n"Ne prihvatam tezu, kada pobeđujemo onda smo odlični, a kada gubimo onda smo povređeni i bolesni. Muke imaju svi timovi i trude se da ih prevaziđu. Želim da moji igrači i dalje na svakoj utakmici daju maksimum, kao što to rade od početka sezone. U Suboticu idemo na meč sa velikim protivnikom i želim da budemo dostojni tog megdana" - rekao je šef struke Vrščana.\nSpartak ove sezone igra u izvanrednoj formi i teško je reći od koga u timu "plavih golubova" preti najveća opasnost.\n"Moj prijatelj Nenad Čanak odlično vodi ekipu i svaki igrač je, zahvaljujući njegovom dobrom radu, pun samopouzdanja. Spartak igra agresivno, sa velikim brojem skokova u napadu biće izuzetno teško zaustaviti njihovu tranziciju u napadu. Mi želimo da se subotičkoj publici, koja izuzetno dobro poznaje i voli košarku, predstavimo u najlepšem svetlu" - zaključio je Đokić.


Kompaniji Lanaco Nagrada za biznis lidere održivog razvoja u oblasti "Ljudi" - Akta.ba\n07.10.2020. 14:11 / Izvor: Akta.ba\nKompanija Lanaco dobitnik je Nagrade za biznis lidere održivog razvoja u oblasti "Ljudi", u kategoriji za velike kompanije.\nRazvojni program Ujedinjenih nacija u BiH, uz podršku Vlade Švedske, i ove godine organizovao je Poslovnu sedmicu održivog razvoja/SDG Business Week, tokom koje su promovisani Ciljevi održivog razvoja (Sustainable Development Goals - SDGs), s posebnim naglaskom na održivost, liderstvo i inovacije.\nGlavni događaj bila je dodjela nagrada za biznis lidere održivog razvoja, koja je održana jučer u Međunarodnom centru za djecu i mlade Novo Sarajevo. Cilj dodjele nagrade je promocija napora privatnog sekotra u polju održivog razvoja u BiH i predstavlja završni događaj godišnjeg takmičenja za biznis lidere održivog razvoja.\nNagrade su dodijeljene u dvije tematske oblasti: “Ljudi” i “Resursi i okoliš”, a u kategorijama za mikro, male, srednje i velike kompanije.\nU oblasti "Ljudi", u kategoriji velike kompanije, nominovane su četiri kompanije iz BiH: DM, Violeta, Telemach, te Lanaco koji je dobitnik ove prestižne nagrade.\n"Veoma sam ponosna na ovu nagradu, koja je nagrada svih zaposlenih kompanije Lanaco, a koja ove godine obilježava 30 godina postojanja. Ljudi jesu najveća vrijednost i snaga naše kompanije, koji svojim znanjem svakodnevno stvaraju nevjerovatne tehnološke inovacije", poručila je menadžer sektora za korporativne komunikacije u kompaniji Lanaco Nina Kremenović.\nOva kompanija ulaže u edukaciju i usavršavanje svojih zaposlenih više od milion eura godišnje, a nova nagrada je dodatno potvrdila značaj ulaganja u ljudski potencijal.\nLanaco trenutno ima 340 zaposlenih u poslovnim jedinicama u Banjoj Luci, Sarajevu, Beogradu i Zrenjaninu. Kroz tridesetogodišnje postojanje, kompanija je izgradila brojne lidere IT industrije, koji stečeno znanje prenose brojnim organizacijama i ljudima širom svijeta, saopćeno je iz kompanije Lanaco.\n#Nagrada za biznis lidere održivog razvoja


Rusija planira da gradi najveći nosač aviona na svetu | Portal NA VODI\n26. apr 2017. - Brodogradnja - Tagged: nosač aviona, Rusija\t- Bez komentara\nKako bi ojačala svoje vojne kapacitete i mogla da se nosi sa američkim nosačima klase „Nimic“, Rusija, navodno, planira gradnju najvećeg nosača aviona, koji će imati nuklearni pogon i nositi 90 letelica, prenosi „Independent“.\nNosač aviona „Štorm“, poznat kao „Projekat 23E000E“, trebalo bi da bude spreman za korišćenje do 2030. godine.\nNjegove specifikacije deluju prilično približno nosačima aviona klase „Nimic“, ali jedan stručnjak je rekao za ruske medije da će brod biti baziran na dizajnu novog američkog nosača aviona „Džerald R. Ford“.\nNavodno, brod bi trebalo da košta 17,5 milijardi dolara. Paluba će biti veličine tri fudbalska terena, a imaće posadu od čak 4.000 ljudi.\nNosiće 90 aviona, a među njima je planirano da se nađu i avioni pete generacije T-50. Ukupna istisnina biće mu 100.000 tona, a maksimalna brzina iznosiće 30 čvorova.\nRusija trenutno ima jedan nosač aviona „Admiral Kuznjecov“, koji je u stvari adaptirana teška krstarica. Ušao je u službu 1985. godine i nosi tek 30 aviona. Prošle godine dejstvovao je u Siriji, kada je uočen niz problema prilikom lansiranja aviona.


Radio TV Stara Pazova - Stefanova transplantacija uspešna!\nStefanova transplantacija uspešna!\nStefan Subotić iz Belegiša, koji je početkom decembra prošle godine imao transplantaciju koštane srži, posle 45 dana bolničkog lečenja izašao je iz bolnice.\nPrvi rezultati su dobri, Stefan je u remisiji, a transplantacija je uspela, kažu za RTV Stara Pazova članovi Stefanove porodice.\nStefan će i dalje ostati u Flensburgu, u Nemačkoj na praćenju i redovnim kontrolama, jer je prvih 100 dana od transplantacije najrizičniji period.\nStefan i njegova porodica se i ovim putem zahvaljuju svima koji su doprineli u njegovoj borbi za ozdravljenje.


Ambasador Holandije: Nadam se da izbori neće usporiti reforme\nBEOGRAD - Ambasador Holandije u Beogradu Henk van den Dol se nada da vanredni parlamentarni izbori u Srbiji neće usporiti reforme i da neće uticati na brzinu evropskih integracija, poručivši da svi treba da budu ohrabreni da nastave posao uprkos izborima.\nOn je u intervjuu "Politici" rekao da evropske integracije traju godinama i da je sasvim izvesno da će tokom tog procesa u nekom trenutku biti izbora, bilo da je to sada ili 2018. godine.\n"Naravno, ne treba da budemo naivni, izbori uvek usporavaju reforme u društvu, ali nadam se da to ne mora da se desi i ovog puta", istakao je ambasador Van den Dol, koji je u Srbiji od avgusta prošle godine.\nSrbija je jasno istakla da se njeni prioriteti tiču pridruživanja EU, podsetio je i ocenio da je, kad je konkretno reč o poglavljima 23 i 24, dosta toga urađeno, te da je sada posao "više tehnički nego politički".\n"Tako je i u vezi sa nekim drugim poglavljima. Mislim da svi treba da budu ohrabreni, kako političari tako i civilne strukture i svi drugi koji učestvuju u ovim procesima, da nastave posao uprkos izborima, jer postoje mnoge tehničke stvari koje mogu da se obavljaju dok se paralelno odvija izborni proces", zaključio je ambasador Holandije.\n« Nikolić sa Dlamini Zumom o migrantskoj krizi Nikolić: Afrika nam je prijatelj, potrebna jača saradnja »


Laguna - Bukmarker - „Problem tri tela“ Lijua Cisina sada i na podkastu - Knjige o kojima se priča\nU romanu „Problem tri tela“, prvom delu trilogije „Besede o Zemljinoj prošlosti“, Liju Cisin nas upoznaje sa plejadom likova koji shvataju da postoji život van planete Zemlje i pokušavaju da shvate šta da rade po tom pitanju.\nOsim priče o vanzemaljcima u sadašnjosti, „Problem tri tela“ se osvrće i na kinesku Kulturnu revoluciju i njen uticaj na ljudski odnos prema realnosti. Koristeći ovaj istorijski događaj kao podlogu, roman istražuje različite načine kako ljudi preživljavaju i istrajavaju u revolucijama. Cisinova proza je neverovatna, a engleski prevod i audio knjiga koju čita Luk Denijels daju dodatnu energiju ovom delu.\nIako audio knjiga postoji već dugo, izdavači su odlučili da pokrenu niz podkasta na kojima će „Problem tri tela“ biti čitan i to u sklopu serijala „Priče među zvezdama“.\nSerijal podkasta će početi 6. avgusta i svakog utorka i četvrtka će emitovati jedan deo romana, a „Problem tri tela“ će u celosti biti dostupan 10. septembra. S obzirom na obim romana verujemo da bi retko ko bio u stanju da ga odsluša u jednom dahu – u tome je i dodatna privlačnost ovog „epizodnog“ formata podkasta. Sama ideja je verovatno podgrejana vešću da će Netfliks producirati adaptaciju trilogije, ali se nadamo da će ovo postati trend koji će prihvatiti i drugi izdavači.


Zbog sve većeg broja turista u Sremskim Karlovcima povećana potreba za smeštajnim kapacitetima | RADIO DELTA PORTAL\nZbog sve većeg broja turista u Sremskim Karlovcima povećana potreba za smeštajnim kapacitetima\nSremski Karlovci nezaobilazno su odredište svih koji odluče da posete vojvođanske krajeve. Danas su Karlovci zahvaljujući svojoj slavnoj prošlosti ostali važan kulturni i duhovni centar srpskog naroda i zbog toga, ali i zbog svoje izražene lepote, Sremski Karlovci su omiljeni među turistima, ali i veoma voljeni od strane samih Vojvođana.\nPrema rečima direktora Turističke organizacije Sremski Karlovci Dejana Manojlovića zbog svega navedenog u Sremskim Karlovcima sve je više turista, pogotovo iz Kine.\nZbog sve veće popularnosti među turistima potrebe za smeštajnim kapacitetima su sve veće, pa je zato u planu i izgradnja novih smeštajnih jedinica.\nSremski Karlovci su nastupili na ovogodišnjem Sajmu turizma u Novom Sadu i tom prilikom su omogućili posetiocima da probaju karlovački bermet i kuglof, a reakcije prisutnih na sajmu bile su više nego pozitivne.\nPrethodni članakKošarkaši Partizana pobedili Tofaš u Evrokupu\nSledeći članakNa današnji dan 09.10.